UDATE Herritarren Arreta Zerbitzu berrituaren ordenantzari behin-betiko onarpena eman dio Udalbatzak | Tolosa\nUDATE Herritarren Arreta Zerbitzu berrituaren ordenantzari behin-betiko onarpena eman dio Udalbatzak\nTolosako Udalak pasa den apirilaren 10ean ohiko Osoko Bilkura egin zuen eta 10 puntuko gai zerrenda jorratu zuten bertan.\nHizpide izan zuen udalbatzak UDATE Herritarren Arreta Zerbitzua arautzen duen ordenantzaren behin betiko onarpenaren berri-ematea; Eduardo Mocoroa Udal Musika Eskolako irakasleen hirurtekoa lan hitzarmenean barneratzea; Tolargi S.L.-ko kontuen onarpena; Tokiko Gobernu Batzarraren eskumenen eskuordetzea; eta bi mozio.\nTolosako Udalak pasa den apirilaren 10ean ohiko Osoko Bilkura egin zuen eta 10 puntuko gai zerrenda jorratu zuten bertan. Hizpide izan zuen udalbatzak UDATE Herritarren Arreta Zerbitzua arautzen duen ordenantzaren behin betiko onarpenaren berri-ematea; Eduardo Mocoroa Udal Musika Eskolako irakasleen hirurtekoa lan hitzarmenean barneratzea; Tokiko Gobernu Batzarraren eskumenen eskuordetzea; eta bi mozio: 'Mozioa, Tolosaldeko Emakumeen Etxearen egitasmoa onartzeko eta hura garatzeko konpromioa hartzeko' eta 'Mozioa, apustuetarako eta zorizko jokoetarako aretoak hezkuntza-zentroetatik eta haurrentzako eremuetatik gertu kokatzea mugatzeari buruzkoa'.\nUdalbatzak 2018ko abenduan UDATE Herriatarren Arreta Zerbitzua arautzen duen ordenantzari hasierako onespena eman zion eta 2019ko apirileko bilkuran behin betikoz onartu du. Gai zerrrendan zegoen ere zerbitzuko langileen behin-behineko balorazioa, dagokion lanpostu zerrendaren aldaketarekin, baina gaia maiatzeko plenoan lantzea adostu zen bilkuran bertan.\nJorratu zen ere Eduardo Mocoroa Udal Musika Eskolako irakasleen hirurtekoa lan hitzarmenean barneratzea, zehazki aintzinatasuna eguneratzearen ondoriozkoa. Musika Eskolan kontratatuak izateko baldintza berdinak bete behar dituzten langileek, zeregin berdinak egikaritzen dituztenek, eta Tolosako Udaleko Lanpostuen Zerrendakolanpostu berdinak betetzen dituztenek, araubide ezberdinak zituzten. Horiek berdindu dira, lan baldintzak homogeneizatuz eta antzinatasuna eguneratu zaie guztiei.\nBi mozio ere izan ziren hizpide, irakurgai esteketan:\n'Mozioa, Tolosaldeko Emakumeen Etxearen egitasmoa onartzeko eta hura garatzeko konpromioa hartzeko'. Ahobatez onartu zen.\n'Mozioa, apustuetarako eta zorizko jokoetarako aretoak hezkuntza-zentroetatik eta haurrentzako eremuetatik gertu kokatzea mugatzeari buruzkoa'. Podemos alderdi politikoak aurkeztu zuen mozioa. EAJ-PNVk, EH Bilduk, PSE-EEk eta Podemose aurkeztutako mozioa landu zuten aldaketa ezberdinak barneratuz, eta bigarren mozio adostu bat aurkeztu zuten. Ahobatez onartua izan zen.


#3000Twitz kanpainak emandako fruituak hizketagai, Game Erauntsiarekin - Arrosa\n#3000Twitz kanpainak 4000 boto baino gehiago lortu ditu Twitch plataforman euskara ofiziala izan dadin. Eskaera egina dago dagoeneko. Aste osoko egitaraua, 24 orduko maratoia…. euskal streamerren komunitatea handitu da, eta euskara bere lekua hartzen doa gero eta arrakasta gehiago duen plataforma honetan. Game Erauntsiko kide den Maitane Junguituren eskutik ezagutu dugu kanpainaren baloroazioa, eta baita hemendik aurrerako erronkak ere. Entzun hemen!\nPosted in ZebrabideaTagged #3000twitz #euskal komunitatea #plataforma #portada #streamerrak #twitch\n"Memoria osoa, bizikidetzaren alde" kanpainaz, Martxoak 3 elkarteko kideekin


ARTEZKARITZA KONTSEILUAREN BERRITZEA ETA PLAN ESTRATEGIKOA, AHO BATEZ ONARTUTA URTEKO BATZARREAN | Pasaia Lezo Lizeoa\nARTEZKARITZA KONTSEILUAREN BERRITZEA ETA PLAN ESTRATEGIKOA, AHO BATEZ ONARTUTA URTEKO BATZARREAN\nUrtea amaitzearekin batera, eta iragarri moduan, gure ikastolaren Urteko Batzarra egin genuen abenduaren 18an. Parte hartzeari dagokionez, 177 bazkideren bozka izan ziren, eta bazkide guztien %14’00k eman zuen botoa.\nGotzon Bereziartua Lizeoko presidenteak eta Ainara Zabala presidenteordeak gidatutako batzarrean, hain zuzen, aho batez onartu ziren 2012-13 ikasturteko gestioaren balantzea, 2013-14 ikasturteko Gestio Plana, Artezkaritza Kontseiluaren berritzea eta, azkenik, 2013tik 2017ra bitarteko Plan Estrategikoa.\n2012-13ko BALANTZEAK ONARTUAK\nMarijo Erzibengoa eta Julen Ezkurdia iIkasketaburuek, lehenik, balantze pedagogikoa azaldu zuten; Elena Mendia zuzendariak, berriz, euskararen erabilera datuak eta gestio ildo nagusienena; eta Pello Egaña gerenteak, bere aldetik, emaitza ekonomikoarena. Auditoria ekonomikoa, azken urteotan bezala, Alter Consulting enpresak egin duela adierazi zen bilkuran.\nBozketaren zenbaketa egin ondoren, ontzat eman genuen honako emaitzokin: %98’31 baiezko, ezezko %1,13 eta %0’56 zuri.\n2013-14ko PROPOSAMENA AINTZAT HARTU GENUEN\nOndoren, eta Plan Estrategikoa berrian oinarrituta, zuzendariak 2013-14 ikasturterako Artezkaritza Kontseiluak egiten zuen proposamena azaldu zuen, eta gerenteak, berriz, aurreikuspen ekonomikoa.\nAtal ekonomikoan irakaskuntzako kuotak KPIrekin eguneratzea planteatu zen, %0,4 igoz eta Eusko Jaurlaritzaren laguntzen murrizketek sortzen duten galerei aurre egiteko ekarpen bereziak egitea proposatu zen: bazkide erabiltzaileen kasuan 4 € ikasleko hilero, eta lan bazkideen kasuan, soldataren %1 2014 urtean, eta 2012ko eta 2013ko atzerapenak orain ez kobratzea eta 2014ko amaieran erabakitzea horiek nola ordaindu.\nOntzat eman genuen honako emaitzokin: %97’18 baiezko, %1’13 ezezko eta %1’69 zuri.\nARTEZKARITZA KONTSEILUAREN HAUTAKETA\nArtezkaritza Kontseilu berria onartzea zen batzarraren beste helburuetako bat, 2011n Artezkaritza Kontseiluaren %50 hautatu genuenez, aurten beste %50 berritzea baitzegokigun. Proposatutako aldaketak %99’44ko baiezkoarekin onartu ziren eta %0,56ko zurirekin.\nArtezkaritza Kontseilua, beraz, honela geldituko da osatua:\n• Bazkide erabiltzaileak: Karmele Cervera, Alain Idigoras, Gotzon Bereziartua, Ibon Muñoz, Aitor Sarasola eta Agurtzane Sistiaga.\n• Lan bazkideak: Nagore Salterain, Xabier Murua, Arantza Bujanda, Belen Soto, Alaitz Ipintza eta Gema Lopetegi.\n• Bazkide laguntzaileak: Txema Maritxalar, Mikel Arnaez, Jabi Zubizarreta, Josune Saizar eta Lurdes Sistiaga.\n2013-2017 PLAN ESTRATEGIKOA, ONARTUA\nEuskara eta euskal kulturaren garapenean eragile izatea; heziketa integrala eta prestakuntza akademiko ona eskaintzea; komunitate osoaren partaidetzan oinarrituta; herrian txertatua eta herrigintzan lan eginez; eta hau dena posible egingo duen kudeaketa eta baliabide egokiekin.\nAipaturiko bost ildo estrategiko horien garapenerako bidea dira, hain justu, 2013-2017 bitarteko Plan Estrategikoak biltzen dituen 21 helburuak.\nPlanaren onarpena izan zen batzarrean landutako azken puntua, eta bertaratuko bazkideen %98’31k bozkatu zuen alde. Ezetz, berriz, %1’13k. Boto zuria eman zutenak %3’44 izan ziren. Eta abstentziora egin zutenak %0,56.


aurki.com > Jarioa > Zientzia eta teknologia > (titulua)\nUEUra jo dibulgazio eske\nUda honetan, UEUk zientzia-dibulgazioari buruzko ikastaro bat antolatu du. JOSU LOPEZ GAZPIO eta KOLDO GARCIA dira antolatzaileak eta biak izan dira gurekin horretaz hitz egiten. Dibulgatzaile-belaunaldi berria da eta gogor ari dira zientzia komunikatzen. 2016/05/09 - 14:21:02\nHarold Kroto hil egin da\n1996ko Kimikako Nobel saria, fullereno molekula aurkitu zuena, hil egin da. Omenaldi txiki bat egin diogu, eta bereziki aipatu dugu 2009an egin genion elkarrizketa. 2016/05/09 - 14:21:02\nCAF-Elhuyar sarien ekitaldiari begira\nMaiatzaren 11n izango da CAF-Elhuyar sariketaren sari-banaketa, Donostian, Tabakaleran. Ekitaldira joateko gonbidatu gaitu irratiz Elhuyarko ANA GALARRAGAk, eta kontatu digu aurten merezimendu-saria (oraingoz publiko egin den bakarra) Kepa Altonaga biologoari emango diotela. 2016/05/09 - 14:21:02\nEliteko ibiltarien sekretua\nUPV/EHUko ikertzaileek eliteko ibiltarien ezaugarri fisiologikoak eta mugimendu-patroiak jaso dituzte, ibiltariaren profil ideala diseinatzeko. 2016/05/09 - 12:26:03\nOrbeak traitloirako bizikletak hobetu nahi dituenez, ikerketa proiektu bat abiatu du Mondragon Unibertsitatearekin. 2016/05/09 - 12:26:03\nJaponiako JAXA espazio-agentziak 2010ean jarti zuen Akatsuki zunda Artizarra ikertzeko, baina arazoak izan zituen eta Eguzkiaren inguruko orbitan galdu zen. Baina 5 urte pasata, Japoniako ingeniariek berreskuratu dute zunda, eta Artizarreko orbitan jartzea lortu zuten. Orain, azkenean, Artizarra ikertzen ari da. 2016/05/09 - 12:26:03\nEmakumeei pelbisa zabaldu egiten zaie, ugalkortasun handieneko garaian, erditzea errazteko; eta, gero, berriz, estutu egiten da, adinean aurrera egin ahala. Ondorio horretara iritsi dira Zuricheko Unibertsitateko ikertzaile batzuk. 2016/05/06 - 10:11:13\nâScience aldizkarian argitaratzeak ez dauka preziorikâ\nAinara Castellanos Rubiok oso ikertzaile gutxik lortu duten zerbait erdietsi du: bere ikerketa bat argitaratzea, non eta Science aldizkarian. Gaixotasun zeliakoarekin lotutako gene zehatz bati buruzko ikerketa da, eta emaitzak lagungarriak izango dira gaitza hobeto ezagutzeko eta pazienteei laguntzeko. 2016/05/06 - 08:18:04\n2010ean, Japoniako Espazio Agentziak, JAXAk, zunda bat bidali zuen Artizarra esploratzera, Akatsuki iznekoa, baina arazoak izan zituen eta Eguzkiaren inguruko orbitan geratu zen. Baina 2015ean japoniarrek berreskuratu zuten zunda eta Artzarrarera bideratu zuten. Orain hasi da zunda emaitza zientzifikoak ematen. 2016/05/05 - 22:53:05\nDonostia 2016ko kulturaren hiriburu europarra den bezala, Manchester zientziarena da. Han dago MENTXU AIERTZA, Norteko Ferrokarrilleko kolaboratzailea. Bere eskutik ezagutu dugu nola ari diren ospatzen Inagalterrako hiri hartan urte berezi hau. 2016/05/05 - 22:53:05


Online mekanografia - KLUPPY\nMekanografia aldatzera gatoz\nJolastu nahi al duzu?\nSartu KLUPPYn Kontu bat sortu\nMekanografiaren mundu liluragarrian sartu. Hurbildu teklatura eta hasi idazten. Zure maila ez al da espero duzuna? KLUPPYn online mekanografia ikastaroa eskaintzen dizugu. Ehunka mekanografia testu izango dituzu lantzeko eta denbora gutxian azkartasuna lortzeko. Ikastaroa umeei zuzenduta dagoen arren, heldu asko ditugu ikasten!\nIkasi mekanografia orain Eskatu zure ikastetxerako informazioa\nGutaz hitz egin dute\nEz duzu ezer instalatu behar. Web nabigatzailean funtzionatzen du.\nBegiratu emaitzak noiznahi.\nOnline dago, konektatu nahi duzun eta nahi duzun lekuan.\nGamifikazioalkmekanografia dibertigarria izatea egiten du!\nMekanografia tresna ezberdin bat\nJakin ezazu zergatik den KLUPPY haurrek online mekanografia ikasteko aukerarik onena\nTresna uneoro behar duzun mailara egokituko da. Ahaztu ezinezko helburu eta ariketa gaindiezinetaz. KLUPPYk badaki ikasle bakoitzaren idazketa maila ezagutzen. Berehala egikitzen da automatikoki. Horrela, ahalik eta helburu errealistena ezarriko dizu. Zehatza, sinplea eta eraginkorra. Konplikaziorik gabe.\nGamifikazioa da gure online mekanografia tresnaren oinarria\nIdazketa digitala ez da inoiz aspergarria izango KLUPPYrekin. Ikasi jolasaren bidez eta ikusiko duzu mekanografia oso entretenigarria eta atsegina dela. Ahaztu ariketa luzeak edo asperdura orduak pantaila aurrean. Konkistatu planetak, desblokeatu mailak eta lortu izarrak! Horrela, jolasaren bidez ikasiko duzu. Osatu lonline mekanografia ikastaroa estresik gabe.\nSinpletasuna egia bihurturik\nInoiz ez da hain erraza izan idazkera digitala hain intuitiboki ikastea. Azalpen bideo batzuk (gaztelaniaz, ingelesez eta euskaraz). Gehitu nahi adina aldiz egin ditzakezun ehunka ariketa, eta idazten ikastea oso erraza izango da. Erraza da. Sinplea da. Modu honetan, iraunkortasun apur batekin, mekanografiako maisu bat izango zara.\nEstatistikak eta aurrerapenak zehaztasunez eta denbora errealean ikusteko aukera izango duzu. Konttsultatu zure ikasleek lortu berri dituzten emaitzak: praktikatutako denbora, burututako ariketak, grafikoak… Ez duzu detailerik galduko. Laburbilduz, zehatz-mehatz izango duzu zure ikasleek mekanografia ikasteko egiten duten ibilbidea. Erabiltzaileak nahi bezala editatu, gehitu eta ezabatu ditzakezu administrazio paneletik. Klik batean, dena kontrolpean.\nIntegratu Google Classroom-ekin\nBadakigu ehunka ikasle dituzula. Ez dituzu eskuz kargatu beharrik. Utzi guri egiten. Konektatu KLUPPY Google Classroom-ekin eta zure ikasleek berehala mekanografia ikas dezakete. Zure kontuak eta taldeak sinkronizatuta egongo dira. Hori bezain sinplea.\nEtxetik mekanografia ikasteko prest?\nKLUPPYk orain erabiltzen ari zaren nabigatzailean funtzionatzen du\nMekanografia ikastaro bat zure ikastetxean?\nEz duzu ezer instalatu behar


Gurutz Larrañaga, 'De Miguel auziko' inputatuen artean - Maxixatzen.eus\nGurutz Larrañaga, 'De Miguel auziko' inputatuen artean\nMaxixatzen.eus 2018-01-09 12:33\nGurutz Larrañaga, beheko ilaran, ezkerretik lehena. (Argazkia: HABE)\nGurutz Larrañaga (Azkoitia, 1947) De Miguel auziko inputatuen artean dago. Atzo hasi zen Arabako Lurralde Epaitegian epaiketa. Ustez, Francisco Javier Sanchez Robles sasoi hartako Gazteria eta Jardun Komunitarioko Sailaren zuzendariaren jarduna ez zuelako kontrolatu, Fiskalak 17 urteko kartzela zigorra eskatzen du beretzat.\n2003ko uztailetik 2009ko maiatzera izan zen Larrañaga Juan Jose Ibarretxe lehendakariaren gobernuko kultura sailburuordea. Akusatuen eserlekuan Arabako ustezko ustelkeria kasu batekin lotutako 26 auzipetuak eseri ziren atzo, horietatik 20 EAJko kargudun ohiak. Horien artean aurkitzen da Gurutz Larrañaga Kultura sailburuorde izandakoa.\nIruzur kasuan legez kanpo kolaboratzea leporatzen dio Fiskalak, eta, horregatik, 18 hilabeteko espetxe zigorra eskatu harentzat. Bestetik, Eusko Jaurlaritzako Kultur departamenduko kontratazioetan iruzur egitea ere egozten diote —3 urte—. Funts publikoa bidegabe erabiltzea —5 urte—, dokumentu publikoak —5 urte— eta merkataritza agiriak faltsutzeagatik —2 urte eta 6 hilabete— ere ezarri diote zigor eskaeran. Bestalde, Fiskaltzak 1,5 milioi euroko bermea ezartzea ere galdegin dio Larrañagari.\nFiskalak, guztira, 439 urteko espetxe zigorra eskatu du akusatu guztientzat, besteak beste, eroskeria, dirua zuritzea eta prebarikazioa leporatuta. Atzo hasitako epaiketa da Euskal Autonomia Erkidegoan sekula egin den ustezko iruzurrik handiena. 26 akusatu horiez gain, 150 lekukok eta 20 peritu baino gehiagok hartuko dute parte auzi saioetan. Nahiz eta defentsak epaiketaren amaieran izatea eskatu duen, auzipetuen deklarazioak otsailaren 19tik aurrera izatea aurreikusten dute.\nDe Miguel auzia lehertu zenean, Iñigo Urkullu zen Euzkadi Buru Batzerreko (EBB) burua, eta hark horrela eskatuta, karguak utzi eta EAJko kide izateari utzi zioten akusatuek.


Nolakoa da Alemaniako Artzaina | Txakurren Mundua\nNola dago Alemaniako Artzaina\nTxakurra Alemaniako artzaina Seme-alabak dituzten edo / eta ariketa fisikoa egitea gustatzen zaien guztiek maite dutenetako bat da. Oso maitagarria, adimentsua eta oso noblea da. Baina a ere bada zaindari eta babesle bikaina. Animalia handia da, 40 kg pisatu ditzakeena, eta ezagutu eta batez beste hamahiru urte eman nahi dituen edonoren lau hankako lagunik onena bihurtzen da.\nFamilia handitzea pentsatzen ari bazara, ezagutu nola dago artzain alemaniarra.\n1 Artzain alemanaren ezaugarri fisikoak\n2 Artzain alemaniarraren pertsonaia\nArtzain alemanaren ezaugarri fisikoak\nGizon pelutsu handia da, besarkada handiak eman ahal zaizkio - bai, hura itogabetu gabe 🙂 -. Inguruan pisatu dezakete 40kg, eta 60 cm-ko altueran gutxienez eta 65 cm-ko altueran. Berokia kolore guztietakoa izan daiteke, zuriak izan ezik edo orban zuriekin, zigortuak. Berezitasuna du belarri eroriekin jaiotzen dela, baina 3-6 hilabeterekin zuzentzen hasten da.\nBi geruza ditu: kanpokoa urari eta eguraldi txarrari aurre egiteko balio duena, eta barnekoa, hilabete hotzetan beroa mantentzen duena. Berokia motza eta lodia izan daiteke, edo luzea eta leuna. Bide batez, jakin behar duzu urtean zehar botatzen dutela, batez ere udaberrian eta udazkenean, beraz egunero garbitu behar duzu.\nArtzain alemaniarraren pertsonaia\nOso txakur inteligentea, noble eta babeslea da. Oso zaila da hamarkadetan gizakiak bizitzak salbatzen laguntzen (eta laguntzen) duen animalia honi buruz ezer negatiborik esatea. Agian benetan ez den "negatibo" bakarra hori da ezagutzen ez dituenekin mesfidantza pixka bat du, baina hori erraz konpontzen da, pertsona horiek tratua ematen badizute.\nDena den, behar duzun edozein txakurrek bezala elkarbizitzarako oinarrizko arauak betetzen lagunduko zaitu arazoak sor ez daitezen, beti errespetuz tratatuz, dakigun modurik onenean zainduz eta maite dugula eta benetan gure familiaren parte dela jakitera emanez. Azken hau guztietan garrantzitsuena dela deritzot, kapritxo bat hartzen duen animalia inoiz pozik egongo ez den animalia baita, nahi duten etxea aurkitu ezean.\nArtzain alemaniarra txakur bikaina da. 😉\nArtikuluaren bide osoa: Txakurren mundua » Txakur orokorrak » Txakur arrazak » Nola dago Alemaniako Artzaina\nTxakurren Nazioarteko Eguna, nola ospatzen duzu?


2020 3/2020 Instrukzioa, apirilaren 3koa. - 3/2020 Instrukzioa, apirilaren 3koa.COVID-19 koronabirusak eragindako larrialdi sanitarioarekin lotuta hartutako presazko tributu-neurriei buruzkoa. Zerga prozedurak Beste tributu prozedurak 94,39 KB\n2020 4/2020 Jarraibidea, apirilaren 16koa - 4/2020 Jarraibidea, apirilaren 16koa, Ogasun Zuzendaritza Nagusiarena; honen bidez irizpide batzuk ezartzen dira Pertsona Fisikoen Errentaren gaineko Zergari buruzko abenduaren 5eko 13/2013 Foru Araua eta hura garatzen duten xedapenak aplikatzeko. Zergak Pertsona Fisikoen Errentaren gaineko Zerga 721,09 KB\n2020 5/2020 Instrukzioa, maiatzaren 29 koa - Ogasuneko Zuzendaritza Nagusia, COVID-19ak eragindako osasun-larrialdiaren ostean ekonomia suspertzeko koiunturazko tributu-neurriei buruzko maiatzaren 5eko 4/2020 Foru Dekretu Arauemaileari buruzkoa. Zergak Zerga desberdinak


Anlhac - Wikipedia, entziklopedia askea.\n45° 19′ 18″ N, 1° 07′ 34″ E / 45.3217°N,1.1261°E / 45.3217; 1.1261Koordenatuak: 45° 19′ 18″ N, 1° 07′ 34″ E / 45.3217°N,1.1261°E / 45.3217; 1.1261\nLanouaille, Cherveix-Cubas, Génis, Saint-Raphaël, Saint-Médard-d'Excideuil eta Preyssac-d'Excideuil\n149 (%54.8) 126 (%46.3)\nAnlhac (okzitanieraz Anlhac, frantsesez eta ofizialki: Anlhiac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 292 biztanle zituen.\n2007an Anlhiac udalerrian erroldatutako biztanleak 283 ziren. Familiak 120 ziren, horien artean 36 pertsona bakarrekoak ziren (4 bakarrik bizi ziren gizonak eta 32 bakarrik bizi ziren emakumeak), 40 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 178 etxebizitza zeuden, 127 familiaren etxebizitza nagusia ziren, 43 bigarren erresidentzia ziren eta 8 hutsik zeuden. 176 etxeak ziren eta 2 apartamentuak ziren. 127 etxebizitza nagusietatik 102 bere jabearen bizilekua ziren, 22 alokairuan okupaturik zeuden eta 3 doan lagata zeuden; 2 etxek gela bat zuten, 3 etxek bi zituzten, 21 etxek hiru zituzten, 39 etxek lau zituzten eta 61 etxek bost zituzten. 95 etxek euren parking plaza propioa zuten azpian. 69 etxetan ibilgailu bat zegoen eta 46 etxetan bat baino gehiago zituzten.\nAnlhiac udalerriko biztanleria-piramidea 2009an .\n2007an lan egiteko adina zuten pertsonak 175 ziren, horien artean 125 aktiboak ziren eta 50 inaktiboak ziren. 125 pertsona aktiboetatik 112 lanean zeuden (61 gizon eta 51 emakume) eta 12 langabezian zeuden (4 gizon eta 8 emakume). 50 pertsona inaktiboetatik 24 erretiraturik zeuden, 10 ikasten zeuden eta 16 "bestelako inaktibo" gisa sailkaturik zeuden.\n2009an Anlhiac udalerrian 132 unitate fiskal zeuden, 299,5 pertsonek osaturik. Pertsona bakoitzeko diru-sarrera fiskalaren mediana urteko 17.507 euro zen.\n2007an zeuden 12 komertzioetatik, 1 material elektrikoaren fabrikazioko enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 2 zerbitzu enpresak ziren.\n2009an zeuden norbanakoentzako 7 zerbitzu publikoetatik, 3 igeltseroak ziren, 1 zurgina, 1 iturgina, 1 argiketaria eta 1 jatetxe.\n2000. urtean Anlhiac udalerrian 23 nekazaritza-ustiategi zeuden, 540 hektarea erabiltzen.\nPreyssac-d'Excideuil (2,5 km)\nSaint-Raphaël (4,6 km)\nSaint-Médard-d'Excideuil (4,9 km)\nBoisseuilh (5,5 km)\nSalagnac (5,7 km)\nBNF: 152516600 (data)


Arte plastikoak eta ikusizkoak sustatzeko Gure Artea sariak (2017) - Kultura saila - Euskadi.eus\nAgindu honen xederako 54.000 euro izango dira, 2017ko EAEko Aurrekontu Orokorretan horretarako jarrita dagoen aurrekontu-partidaren kargu. Sari bakoitzaren zenbatekoa 18.000 euro gordin dira.\nIbilbide artistikoa aitortzeko saria (a modalitatea) eta sorkuntza-lana aitortzeko saria (b modalitatea) jasotzeko hautagaiak Euskal Autonomia Erkidegoan jaio diren edo administrazio-egoitza duten pertsona fisiko guztiak izango dira, bai eta administrazio-egoitza hori hamar urtetik gora izan dutenak ere. C modalitatean jasotzeko hautagaiak pertsona fisikoak edo juridikoak, publikoak nahiz pribatuak izango dira.\nC modalitatean jasotzeko hautagaiak pertsona fisikoak edo juridikoak, publikoak nahiz pribatuak izango dira.


Zabor elektroniko - Wikipedia, entziklopedia askea.\nZabor elektronikoa, legearen aldetik Tresna Elektriko eta Elektronikoen Hondakinak (TEEH) deitua, zaharkitzegatik edo hondatzeagatik baztertu egiten diren gailu elektriko eta elektronikoen multzoa da. Kontzeptu lausoa da, bian zentzu zabalean nahiz erabili gabe oraindik etxebizitza, bulego eta lantegietan batzerturik dauden gailu elektronikoak, hondakinen kudeaketarako erakundeek bildutako gailuak nahiz gailu horien tratamendua eta birziklapena burutu ondoren geratzen den errefusazko hondakinak izan daitezke. Nolanahi ere, zabor elektronikoa XXI. mendeko ingurumen arazo larria bilakatu da, gailu horiek tratatzeko plangintza ezak zuzenean zabortegietara botatzea ekarri baitu askotan, gailu horiek barruan dauzkaten gai arriskutsuekin batera (beruna, kadmioa eta beste zenbait metal astun, kasu). Arazoa sarri Hirugarren Munduko herrialdeetara zabaldu da, nora herrialde aberatsek gailu mota horiek esportatu egiten dituzten.\nZabor elektronikoa biltzen duen gordailu bat.\n1 Inguru arazo erlazionatuak\n2 Zabortegi teknologikoak\n3 Irtenbide posibleak\nInguru arazo erlazionatuakAldatu\nZabor elektronikoak osasunerako eta ingurumenerako kaltegarriak diren hainbat osagai dituzte, hala nola merkurio burmuinerako mingarria dena eta baita nerbio-sistemarentzat. Berun, adminaren narriadura dakarrena; Kadmioak, akatsak sortzen dituenak ugalketan eta baita antzutasun arazoak ekar ditzakez; eta kromoak arazoak ematen ditu giar eta hezurretan. PVC plastikoa oso erabilia da baita, adibidez mugiorrak, 500 eta 1000 arteko osagai desberdin dituzte.\nMugikorrak, pantailak eta telebistak etxean dauden bitartean ez dago kutsadura arriskurik. Baina beste hondakinekin nahasterakoan apurtu egiten dira, hauek dituzten gas toxikoak askatuz; hilgarriak izan daitezkeenak. Pertsona gehienak ordenagailu bat daukate etxean eta lanean; nahiz eta hauen bizi iraupenar hamar urtetakoa dela esaten den, hiru edo lau urte dituztenean zaharkituta gelditzen dira programa berrien eskakizunak eta sistema operatiboen bertsio berriak direla eta. Teknologiaren etengabeko garapena gehi merkatuaren logika, etxeetan erabiltzen diren gailu elektriko eta elektronikoetan aldaketak jarraiki egotea dakar. Ekipamendu informatiko berri bat lortzea hain merkea da, ordenagailu bat baztertu edo biltegiratu egiten dugula nahiz eta bere balio-bizitza ez den amaitu.\nNBIPak kalkulatzen du 50 milio tonelada zabor eletroniko sortzen direla urtean.\nZabortegi handiak existitzen dira non estatu occidendalak beraien TEEHk botatzen dituzte. Txinako gobernuak onartuta jakina da mota honetako zabortegirik handiena Txinan aurkitzen da, zehazki Guiyu hirian. Hiri horretan 150 000 pertsona inguru lan egiten dute zabor hori tratatzen, nagusiki, Estatu Batuetatik, Kanada, Japonia eta Hego Koreatik datorrena. NBEk estimatzen du munduan sortutako zabor elektronikoaren %80-a esportatu egiten dela higarren munduko estatuetara, non ez den existitzen inolako erregulaziorik.\nGhana, Afrika, aurkitzen da ikaragarrizko puntu bat TEEHa botatzeko. Bertan 30 000 pertsona lan egiten dute eta urtero 105 eta 268 milioi dolarreko ekarpena ematen dio estatuari.\nGhanak 215.000 tonelada inguru inportatzen ditu urtean. Lurretik jasotako kutsadura laginak erakusten dituzte metal astunen nibel oso altuak, ala nola beruna edo merkurioa.\nBeste arrisku oso ohiko bat da zabor mota hau erretzea plastikoak desagartarazteko eta hauek dituzten metaletara erreztazunez atzitu ahal izateko, adibidez kuprea eta altzairua. Erreketa honen emaitzetik ateratzen den kea oso toxikoa da.\nIrtenbide posible batzuk hauetan deritzo:\nKonpondu ezin diren osagaiak birziklatu. Enpresa batzuk gailu hauek metatu eta birziklatzen dituzte doain.\nProduktu batzuetan erabiltzen diren substantzia arriskutzuen erabileraren gutxitzea bultzatzea.\nProduktuen diseinuaren hobekuntza bultzatu beharra hauek birziklatzeko eta berrerabiltzeko errazagoak izateko.\nEstatu batzuetan produktuaren bizi-ziklo osoan pentsatzen da, adibidez; produktua erabili eta gero arduragabe jokatzen dutenei izuna jartzen zaie eta gailu batzuk tasa bat daukate materialen amaierako xedearen arazoa konpontseko.\nEnpresak beraien birziklatze sistema propia eduki beharko lituzke eta hori planetarako onuragarria izango litzateke.\n"Zabor elektronikoa"" edo TEEH (Tresna Elektriko eta Elektronikoen Hondakinak) jeneralean zabor arriskutzutzat kontsideratzen da zeren eta pilak, bateriak eta abar dituzte. Apurkin hauek hondar arriskutzuen garraiatzaile baimenduak garraiatu behar dituzte eta kudeatzaile baimenduetara zuzendua egon behar dira, inoiz ez ohiko txatartegi batera. Txatartegi ez baimenduetara zuzenean garraiatutakoak eta hauen hartzea dokumentazio legalik gabe izun oso altuekin zigortuta daude.\n↑ (Gaztelaniaz) «Basura electrónica, un grave problema ambiental» Ocio 2012-01-03 (Noiz kontsultatua: 2018-09-25).\n↑ (Gaztelaniaz) «Componentes Tóxicos» Greenpeace Argentina (Noiz kontsultatua: 2018-09-25).\n↑ (Gaztelaniaz) Riesgos de la basura electrónica. 2006-11-29 (Noiz kontsultatua: 2018-09-26).\n↑ Mundinteractivos. «La basura electrónica europea 'envenena' los países en desarrollo | elmundo.es» www.elmundo.es (Noiz kontsultatua: 2018-09-26).\n↑ Mundinteractivos. «China reconoce que el 70% de la basura electrónica mundial se vierte en su territorio | elmundo.es» www.elmundo.es (Noiz kontsultatua: 2018-09-26).\n↑ Vertedero mundial: basura electrónica en África. 2013-11-12 (Noiz kontsultatua: 2018-09-26).\n↑ (Gaztelaniaz) Basura digital: Agbogbloshie, la otra cara del desarrollo tecnológico. 2015-03-05 (Noiz kontsultatua: 2018-09-26).\n↑ GAIA : Responsabilidad Extendida del Productor. 2010-07-07 (Noiz kontsultatua: 2018-09-26).


Ikus-entzunezko material didaktikoa\nBost bertsio egin dira. Goi-kalitatean jaisteko, egin klik honako esteka hauetan:\ngaztelaniaz, azpidatzita eta keinu-hizkuntzako interpretazioarekin\ngaztelaniaz, ingelesez azpidatzita\nBost bertsioak ikusgai daude gure Youtube katean.\nEli, Leo, Shaila, Nahiane, Marcos eta Mikele jolasten, saltoka eta barrez ageri dira ikus-entzunezko material didaktiko honetan, baita beren zaletasunez, jarduerez eta haien izaeraz hitz egin ere. Eskolan erabiltzeko dago diseinatuta, eta, gainera, oso modu errazean azaltzen du zertan datzan transexualitatea.\nBaliagarria izan daiteke haur transexualek beren burua islatuta ikusi ahal izan dezaten, eta beste haurrek jakin dezaten transexualitatea egon dagoela, eta halako haurrak besteak bezalakoak direla. Inoiz horrelako inor ezagutu badute, onartuta izango dute honezkero.\nBenetako haurrak izatea oso garrantzitsua da, benetako pertsona baten begiradaren, irribarrearen indarra ilustrazio baten indarra baino barrurago iristen baitzaigu. Izan ere, marrazkiak ez dira benetako norbait, eta mugitzen ikusten dudan ume hori bai, ume hori “ni bezalako norbait” da.\nPrevious ProjectNeskak eta mutilak. Sexu-aniztasunearen balioa


Pala - Wikipedia, entziklopedia askea.\nArtikulu hau material askea jaso eta mugitzeko tresnari buruzkoa da; beste esanahietarako, ikus «Pala (argipena)».\nEndai hitzak artikulu honetara dakar. Hitzaren beste erabileretarako ikus: Endai (argipena).\nPala edo endaia material askea jaso eta mugitzeko erabiltzen den tresna bat da. Ikatza, hartxintxarrak, elurra edo harea bezalako materialak lekualdatzeko erabiltzen da, eta oso arrunta da nekazaritza, lorezaintzan eta eraikuntzan.\nXafla mehe eta zabal batez eta hari eusteko balio duen kirten luze batez osaturik dago. Xafla gehienetan burdinazkoa edo altzairuzkoa izan ohi da. Xafla askotan okertuta dago erdian zulotxo bat eduki dezan kirtena sartu ahal izateko. Kirtena egurrezkoa izaten da askotan, nahiz eta metalezkoa ere izan daitekeen. Kirtenaren muturrak T formako heldulekua eduki dezake, pala hobeto kontrolatu ahal izateko.\nPala hitza hondeamakina handietara hedatu da. Makina hauek pala arrunten funtzio bera betetzen dute, alegia materialak jaso eta mugitzea, baina eskala handiagoan.\n1.1 Gizakiak eskuz erabiltzeko palak\n1.2 Makinen palak\nPala-motak[aldatu | aldatu iturburu kodea]\nPalak zeregin eta ingurune askotara moldatu dira. Lan espezifikoetarako sortutako palak daude, edo erabilera askotarako prestatutakoak.\nGizakiak eskuz erabiltzeko palak[aldatu | aldatu iturburu kodea]\nIkatzerako palek xafla zabal eta laua daukate, ertzak dituena, eta D formako kirtena.\nElurrerako palek xafla oso zabala eta ertzik gabea daukate, gorantz okertua, eta kirten oso luzea. Askotan plastikozkoak izaten dira, pisu gutxiago eduki dezaten.\nGarauetarako (laboreetarako) palek aluminiozko edo plastikozko xafla zabala daukate. Garauak ez kaltetzeko prestatuta ohi daude.\nLorezaintzako palak esku bakarrarekin erabiltzeko tresna txikiak dira. Lur-multzoak apurtzeko erabiltzen da. Normalean xafla estu eta sendoak dituzte, mutur zorrotzekoak.\nLabe-pala zurezkoa izaten da, xafla zabalekoa eta kirten laburrekoa, eta janariak, normalean ogia eta opilak, labera sartzeko eta labetik ateratzeko erabiltzen da.\nJostailuzko palak, normalean plastikozkoak direnak, haurren jolaserako erabiltzen dira. Txikiak dira, pisu gutxikoak, eta gehienetan harearekin jolasteko erabiltzen dira.\nMakinen palak[aldatu | aldatu iturburu kodea]\nZenbait makinak pala handiak dituzte erantsita, hala nola hondeamakinek, elur-kentzeko makinek, eta abarrek.


Aianox enpresako langileak ostegunean mobilizatuko dira lan hitzarmen hobea aldarrikatzeko - Aiara - Aiaraldea.eus\nAianox enpresako langileak ostegunean mobilizatuko dira lan hitzarmen hobea aldarrikatzeko\nAitor Aspuru Saez 2021-10-04 15:10\nKalera aterako dira bihar Aianox enpresako langileak./ Aiaraldea.eus\nAianox enpresako langile batzordeak elkarretaratzeak eta lanuzteak deitu ditu ostegunerako. Besteak beste, enpresako zuzendaritzari exijitzen diote soldaten %1eko igoera negoziatzea.\nAianox enpresako langileek mobilizazioei eta lanuzteei ekingo diete ostegunean. Protestak sortu dira lan hitzarmenaren negoziazioaren testuinguruan. Are gehiago, bihar hasi behar ziren, baina fabrikako zuzendaritzak bilera proposatu du negoziatzen jarraitzeko.\nIzan ere, langile batzordeak eskatu dio zuzendaritzari soldata %1ean igotzea 2021ean eta %1,5 2022an, edo %1ean hurrengo lau urteetan. Halaber, gaixotasun bajei lortutako zenbait eskubide mantentzea nahi dute beharginen ordezkariek.\nHorrez gain, beharginek salatu dute urtero 8 ordu gehiago lan egitea nahi duela enpresak, nahiz eta Aiaraldean enpresa gutxik izan lanaldia luzeagoak.\nAianoxeko zuzendaritzak ez duenez onartu proposamena, sindikatuek mobilizazioak antolatu dituzte. 2018an antzeko egoeran egon ziren negoziazioak.\nEkonomia Aiara Murga


Amnistia aldarrikatu dute Bilbo Zaharreko kaleetan | Basque Country | Naiz\nAzken urteetan egin bezala, amnistiaren aldeko eta errepresioaren kontrako mugimenduak manifestazioa egin du gaur arratsaldean Bilbon, hiriko jaien testuinguruan. Bilbo Zaharrean ibili eta bertan bukatu da mobilizazioa, eta bertan hizpide izan dute, baita ere, Biarritzeko gailurra.\nNAIZ|24/08/2019 Updated at:\nManifestariak Bilbo Zaharreko kaleetan ibili dira (Amnistiaren aldeko eta errepresioaren kontrako mugimendua)\nAmnistiaren aldeko eta errepresioaren kontrako mugimenduak manifestazioa egin du gaur arratsaldean Bilboko Aste Nagusiaren karietara. Hitzordua 19.30tan zuen jarrita, eta ordu horretan «Borroka egitea zilegi da. Amnistia osoa» leloa zuen pankarta Zabalburu plazan zabaldu, eta Bilbo Zaharrerako bidea hartu dute bildutakoek.\nManifestazioak auzoko kaleak igaro ditu «Borroka da bide bakarra» eta «amnistiarik gabe, bakerik ez» bezalako oihuen artean, eta bukatutakoan, mugimendu horretako eledunek adierazi dute «Euskal Herriaren askapen nazional eta sozialagatik gehien eman zutenen alde» egin dutela mobilizazioa. Gaineratu dutenez, amnistiaren aldarrikapena «borrokaren zilegitasunaren aldeko arrazoibidea, gure borreroen aurka matxinatzeko deia» ere bada.\nIldo honetan, esan dute mugimendu horrentzat «errepresaliatu politikoen existentziaren aldarrikapenaren bitartez gatazkaren izaera politikoa defendatzea» izan dela «lehentasuna lehenengo egunetik», eta nabarmendu dute «orain borrokaren zilegitasunaren defentsa» batu nahi izan diotela «amnistiaren aldarrikapenari». «Borroka eskubidea eta betebeharra da biziraun nahi duen herri ororentzat, borroka eskubidea eta betebeharra da morrontzan bizitzea onartzen ez duen langile klasearentzat», aipatu dute.\nBiarritzen burutzen ari den gailurra ere hizpide izan dute, eta adierazi dute Euskal Herria «kolore ezberdinetako txakurrez beterik» dagoela, «langileriari bere lurraldea lapurtzeko eta inperialismo hiltzailearen ordezkariei oparitzeko».


Arrasate, kulturen topaleku - Debagoiena - Goiena.eus\nArrasate, kulturen topaleku\nImanol Beloki 2014-05-30 12:36\nKiko Veneno Mundumiran izango da bigarrenez\n2005. urtean abiatu zen herrira, Arrasatera, itzuliko da Mundumira jaialdia asteburuan, Debagoieneko herri guztietatik itzulia egin eta urtebeteko geldialdiaren ostean. Debagoieneko Mankomunitatea, Arrasateko Udala, Sua Argitaletxea eta GinMusica ekoiztetxea dira antolatzaile nagusiak, modu batera edo bestera lagundu duten askotariko erakundeen, enpresa pribatuen, GKEen eta elkarteen laguntzarekin.\nGastronomia, artisautza, askotariko tailerrak eta hitzaldiak, mendi ibilaldiak, musika emanaldiak eta beste hainbat batuko ditu aurtengo edizioak ere. Arrasate izango da jaialdiaren kokaleku nagusi, baina inguruko mendi eta herrietaraino ere helduko dira Mundumiraren atzaparrak. Hona hemen, gunez gune, gaur hasi eta domeka bitartean izango diren ekitaldien eta protagonisten gaineko azalpenak.\n-EKOFERIA: Produktu ekologikoak, birziklapena, energia berriztagarriak, garraiatzeko aukera garbiak; horiek, besteak beste, Ekoferiak batuko dituen ideia nagusiak. Horretarako, bada, bertako eta kanpoko enpresen stand-ak izango dira, non bakoitzak bere ibilbidea eta egiten duen lana erakutsiko duen.\nPostuez gainera, tailerrak eta hitzaldiak ere badira Ekoferian; hitzaldiak Kulturaten izango dira eta tailerrak, berriz, Herriko Plazako gunean. Debagoieneko Zero Zabor taldearen eskutik, birziklatutako gauzekin eskulanak egiteko tailerrak izango dira zapatuan eta domekan (16:30etik 19:00etara) Herriko Plazan kokatutako haiman, eta, horrez gainera, zero zabor filosofiarekin bat datozen askotariko dokumentalak erakutsiko dituzte, zapatuan eta domekan, 13:00etatik 19:00etara. Aipatutakoez gainera, herrian zehar bizikleta martxa zapatuan eta domekarako jinkana prestatu dute Zero Zaborreko kideek.\nLleidako Xavier Rodriguez txokolategilea ere Ekoferian izango da, txokolatea nola egiten den erakusten. Zapatuan eta domekan, 13:00etatik 15:00etara, bertaratzen diren txokolatezaleek XVI. mendetik XIX. mendera arte erabiltzen zuten txokolatea egiteko teknika ezagutuko dute.\n-GKE: Aurreko edizioetan moduan, oraingoan ere gobernuz kanpoko erakundeen proiektuak bertatik bertara ezagutzeko aukera izango da Mundumiran. Herriko Plazan izango dira, besteak beste, Debagoieneko honako taldeen ordezkariak: Harreman denda; AMS, Ndanka Ndanka, Zazpi Udaberri-Ekarhezitzen, Anelkar eta Tepez. Eskualdekoez gainera, Donostiatik etorritako Atisha eta Oxfam Intermon ere gurean izango dira.\nInformazioaz gainera, Mundumira jaialdiaren elastiko solidarioa eskuratzeko aukera ere izango da. 18 eurotan salduko dituzte eta saldutako elastiko bakoitzarengatik hiru euro bideratuko dira eskualdeko gobernuz kanpoko hiru erakundek abian dituzten proiektuak bultzatzeko helburuarekin.\n-INFORMAZIO PUNTUA: Jaialdiaren inguruko zalantzak argitzeko eta, era berean, Debagoieneko turismo aukerak ezagutzeko mahaia ere jarriko dute.\n-SENDERISMO AZOKA:Euskal Herriko askotariko txokoetako informazioa.\n-AGERTOKIA: Askotariko musika estilo eta jatorritako musika emanaldiekin gozatzeko aukera izango da Herriko Plazan, agertoki handia Biterikoa bada ere. Oholtza horretan izango dira, besteak beste, Euskal Herriko Urko Menaia bakarlaria eta Arrasateko The Potes eta baita Senegalgo eta Zestoako kideak batzen dituen Family Mbolo musika taldea ere.\nPlazatik Seber Altubera\n-ARTISAUAK: Erdiko kalean eta Iturriotz kalean batuko dituzte Euskal Herritik eta atzerritik etorritako 35 artisauren postuak. Horien artean izango dira eskualdeko artisauak ere: Antzuolako Alaitz Jauregi eta Elgetako Lorena Ibeas. Arrasateko Eskuartean elkarteko artisauak, berriz, Biteri plazan izango dira. Eskuz egindako askotariko lanak ikusi eta erosteko aukera izango da horietan; besteak beste: osagarriak eta bitxiak, esentziak, panpinak eta txotxongiloak. Aurreko edizioetan izandakoak dira artisau gehienak.\n-GASTRONOMIA AZOKA: Munduko eta bertako jakiak dastatzeko postuak izango dira gaurtik hasita. Jakien zaporeen bitartez, Mexikoraino, Alemaniaraino, Argentinaraino eta Thailandiaraino hurbiltzeko aukera izango da Seber Altube plazan. Horiez gainera, baina, bertan prestatutako krepeak, kebabak, pizzak, patatak eta mojitoa dastatzeko bidea ere izango da.\nAtzerriko jakiez gainera, taloak ere izango dira aukeran; eta bihar, zapatua, Eusko Labelen eskutik Biteri plazan bertan prestatutako okela ere bai.\n-HITZALDIAK:Askotariko gaien gaineko hitzaldiak eta mahai-inguruak batzen ditu urtero Mundumira jaialdiak, eta horrela egingo dute aurten ere; areto nagusia eta Jokin Zaitegi aretoa egokituko dituzte horietarako.\nBesteak beste, Ekoferiaren bigarren gunea izango da Kulturate, beraz, Herriko Plazako gunearen osagarri; antolatutako berbaldien artean daude: Oñatiko Amaia Diaz de Monasterioguren dietistarena eta baita Goiener enpresarena ere.\nAdituen hitzaldietarako gainera, hainbat komunitateren topaleku ere bihurtu gura izan dute antolatzaileek Arrasateko kultura etxea; hor izango dira Ibiltarien Komunitatea eta baita mendizale eta bidaiazaleak ere.\n-'MUNDUARI BIRA' MARRAZKI ERAKUSKETA: Debagoieneko ikastetxeetako ikasleek egindako lanak erakutsiko dituzte domeka bitartean. Toki berean banatuko dizkiete gaur, egubakoitza, irabazleei sariak.\n-'EUSKARA OSPELETIK EGUTERARA' ERAKUSKETA:al Memoria Fundazioarekin elkarlanean egindako egitasmoa da, euskararen oroimen historikoa berreskuratzeko helburuarekin. Erakusketaz gainera, izen bera duen dokumentala erakutsiko dute aurreko mendeko euskararen zapalkuntzaren ezaugarriak azalduta.\n-MUNDUMIRA AGERTOKIA:Musika emanaldietarako agertoki nagusia da hori; beraz, besteak beste, aurtengo jaialdiko izarren oholtza, bada. Euskal Herriko Damba eta Betagarri taldeek estreinatuko dute gaur, gauean, eta bihar, berriz, Iñaki Plazak (EH) eta Kiko Venenok hartuko dute haien lekukoa.\nMusika emanaldiek, baina, ez dute etenik, eta egun argiz ere aukera asko izango dira; besteak beste, Arrasateko Mery May igoko da taularen gainera, eta baita Joseba Irazoki ere; azken horrek haurrentzako tailer didaktikoa egingo du.\n-BIZIKLETA APARKALEKUA: Debagoieneko Zero Zabor taldearen bigarren gunea izango da Biteri plaza eta zaindutako bizikleta aparkalekua jarriko dute han, guztion erabilgarri, zapatuan eta domekan, 11:00etatik 20:00etara.\n-IBAI-ARTE HAURREN GUNEA:Arrasateko merkatari elkartearen eskutik, puzgarriak eta askotariko jolasetarako tresnak izango dira; besteak beste, Inguru abentura zirkuitua.\n-ARRASATEKO ARTISAUAK:Eskuartean elkarteko kideen lanak erosi eta ikusteko aukera izango da Biteri plazan prestatutako txokoan. Bertako artisten lanak ikusi eta erosteaz gainera, tailerretan parte hartzeko aukera izango da. Bi dira antolatu dituztenak: zapitxo tailerra (11:00-12:00) eta Globoflexia (17:00-18:00). Bihar eta domekan egingo dituzte biak.\nAipatutako tailerrez gainera, Amaia Diaz de Monasterioguren dietistak elikadurarekin lotutako bi egingo ditu.\n-AKANPALEKUA:Eroski ondoko berdegunean akanpatzeko aukera egongo da. Komunak jarriko dituzte.\n-AUTOKARABANEN GUNEA: Sorbeltz elkarteak autokarabanen VI. kontzentrazioa egingo du.\n-BTT ETA MENDI IRTEERAK: Bizikletan zein oinez inguruko mendiak ezagutzeko aukera.\n-BISITA GIDATUAK: Eskualdeko ondare eta turismo eskaintza ezagutzeko aukera ere izango da asteburuan. Bailarako museoak zabalik egongo dira eta bisita gidatuak eskainiko dituzte Oñatin, Elgetan eta Bergaran.


Hasiera » Azken albisteak » Egin klik hemen zure prentsa oharra bada! » Drone berriak 200 kg har ditzake eta 40 km hegan egiten du\nUrriaren 12, 2021\nPrentsa ohar honi gehitzeko xehetasun gehiago al dituzu?\nBa al duzu informazio osagarririk, argazkirik, bideorik edo esteka erabilgarririk?\nEgin klik hemen prentsa ohar hau hartzeko eta, gainera, ikusgarritasun handiagoa lortu.\nEtorkizuneko oharrak gurekin argitaratzeko moduari buruzko informazio gehiago nahi izanez gero, joan hona www.travelnewsgroup.com/visibility\nVolocopter-en drone elektriko astuna VoloDrone lehen hegaldi publikoa burutu du gaur ITS World Congress 2021ean. DB Schenker nazioarteko logistikako liderrekin batera, Volocopterrek, hiri-aire mugikortasunaren (UAM) aitzindariak, VoloDrone-k logistikako hornikuntza katean integratzen duela erakutsi du muturreko zama batekin garraio erakustaldia. Bazkideek aurrerapen handiak erakutsi zituzten elkarrekin, DB Schenker Volocopter-en inbertitzaile estrategikoa bihurtu zenetik 2020. urtearen hasieran.\nVoloDrones-ek 200 kg-ra arteko karga garraiatzeko prestatuta daude. Horrek egokiak dira pisu handiko eragiketa ugari egiteko eta, egia esan, nahiko freskoak dira.\nVoloDrones urrutira doaz. 40 kilometroko autonomiarekin, aireratze-puntutik erradio handian funtziona dezakete. Karga izugarriarekin konbinatuta, aukera handiak irekitzen dira.\nGure VoloCity aire taxiak bezala, VoloDrone-k% 100ean elektrizitatez funtzionatzen du eta isuririk gabe hegan egiten du. Garbia eta isila - garraiobide ezin hobea da.\nFauna-turismoa: Istorio koloretsuen beharra\nSouthwest Airlines konpainiak biden iraina iraintzeari buruzko ikerketa abiarazten du...\n8 lagun hil dira Houstoneko hip-hop-en izandako liskar batean...\nEstatubatuarren bidaia-helmuga gogokoena uda honetan...\nEraginaren jarduera ilusioarekin ixten da aurten ...\nOselavir sendagai antibiral berria merkaturatu da Txinan\nGene Simmons KISS-eko liderra: Anti-vaxxers etsaia dira!\nDoako hegazkin-txartelak: Ontariotik Reno-Tahoe-ra\nProstatako minbiziaren baheketa: Gizonak, orain da garaia\nEslovenia abentura-turismoaren hiriburu berria bihurtuko da...\nAEBetako Armada: Hawaiin edateko ura pozoitzeko...\nNew Yorketik Madeirara. Lehen Hegaldi Zuzena\nOMG: Txertatuta nago eta ez dakit zer...\nIndiako Bidaia Agenteak eta Nepaleko Turismo Batzordea sartu dira orain...\nUsain-jaleek gogoratzen dute: minbizia eragiten duen kutsatzailea\nSputnik V errusiar txertoa orain onartu da Israelen sartzeko\nIndiak 200rako 2024 aireportu berri ezarri nahi ditu\nGutxienez 99 pertsona hil dira Sierra Leonan leherketan\nAbortua autogestionatua sendagaiekin orain segurutzat jotzen da\nSeychelles-en zirraragarria 100,000 baino gehiago ...


uztaila « 2011 « VGaztea bloga\nDatorren kurtsorako Gizarte Etxeetan izena emateko ordua\nKategoriak: Gazteak hedabideetan — Etiketak: gazteak, gizarte etxeak, kirola, kultura — 29 uztaila 2011 09:35\nJadanik eta irailaren 5 arte, Gizarte Etxeetan egingo diren ekintza batzuetan izena eman ahal duzu. Gero zozketa bat egongo da. Ekintza kulturalak, kirolezkoak, euskera sustatzekoak… daude.\nGazteon manifestua hizkuntzen alde – Gasteiz 2011\nKategoriak: Gazte Plana — Etiketak: Gazte Plana, gazteak, hizkuntzak, parte hartzea — 27 uztaila 2011 09:53\nJoan zen uztailaren 22an, Gasteizen bukatu zen eremu urriko hizkuntzak edo hizkuntza gutxituak hitz egiten duten gazteen topaketa.\nHona hemen gazteek egin zuten manifestua. Topatu dezakezu Udalaren weborrian.\nHizkuntzen aldeko gazteon manifestua – Vitoria-Gasteiz 2011\n“COSAS DE TR3S” 2. Kapitulua heldu berria\nKategoriak: Producto de jóvenes, Producto de jóvenes, Producto de jóvenes — Etiketak: aisialdia, gazte faktory, gazteak, kultura — 18 uztaila 2011 08:28\nHau da Arte eszenikoen Gazte factory-ren partaideek bukatu duten lana kurtso honetan: “COSAS DE TR3S” telesaioaren bigarren kapitulua. Telesaio honetan hiru ikasleen gora beherak alokairuzko pisu batetan aurkeztu dizkigu.\nDatorren urtean kapitulu berriekin bueltatzea espero dugu eta beste gazte asko esperientzia honetara hurbiltzea, dauzkaten sormena eta arte eszenikoetarako abilezia erakutsiz.\nGaia interesgarria iruditzen bazaizue, harremanetan jarri ahal zarete Ienekorekin edo Andonirekin, bai Gazteria Zerbitzuen bitartez, bai bideoak ikusteko erabili behar dituzuen blogean:\nUZTAILEAN ERE ASEXORIA ETA PSIKOASESORIA IREKITA DAUDE\nKategoriak: Gazte Plana — Etiketak: Gazte Plana, gazteak, Osasuna — 15 uztaila 2011 14:00\nUztailean zehar, “Asexoria” gazteentzat sexualitate aholkularitzak eta “Psikoasesoria” gazteentzako psikologiko aholkularitzak, bere ateak irekiko dituzte zuen zalantzak, galderak, beldurrak, arazoak edo buruan dituzuen beste gauza batzuk adierazteko.\nGainera “Psikoasesoria” hilabete honetan goizetan ere irekita dago.\n14 – 30 urtekoa bazara zerbitzu hauetara hurbildu zaitezke, modu konfidentzial, profesional eta doakoan erantzungo zaituzte eta.\n– Astelehen eta asteazkenetan: 11:00 – 13:00\n– Astelehenetik ostiralera: 18:30 – 20:30\nGauekoak denboraldiaren amaiera\nKategoriak: Sailkatu gabea — Etiketak: aisialdia, gauekoak, gazteak, kultura, parte hartzea — 13 uztaila 2011 10:09\nAsteburu honetan amaitu zen udaberri honetako Gauekoak-en programazioa. Amaierarako skate board txapelketa bat egin zen. Baina aurretik hamaika ekintzaz gozatzeko aukera izan zen Audiencen kontzertu esaterako edo “Club de Amigos de Sansomendi”ko kafe teatroa, body perkusioa lantegia, futbol 7 Aurrera txapelketa edo BMX “Crack Jam”a, Kaldearten egindako light paintinga, argazkigintza RallyXpressa Gauekoak-Azkena Rock Festival, inprobisazio matcha, eta abar, eta abar…Orain mimo handiz hurrengo udazkenerako programazioa prestatzen ari gara. Galdu nahiko ez dituzun hainbat sorpresa gordetzen dituena…\nBitartean ikusi skate ikastaroaren bideo hau, Gauekoaken izandako lantegien adibide txiki bat.\nKaleko dantzen Gazte Factory erritmo bizian\nKategoriak: Sailkatu gabea — Etiketak: aisialdia, gazteak, kaleko dantza, kultura, parte hartzea — 11 uztaila 2011 09:08\nHona hemen kaleko dantzak lan egiten dituen Gazte Factoryk egindako masterclass baten bideoa. Gazte Factory hau Oreka taldeak garatu du. Kasu honetan Wendy García eta Maribel del Pino dantzariak izan ziren bere trebeziak Gasteizko gazteei irakatsi zienak.\nBideoaz gozatu eta ea datorren urtean edozein Gazte Factory ra hurbiltzen zareten.\nGazte Klik 2011 – Argazki digitalaren lehiaketa\nKategoriak: Gazte Plana — Etiketak: argazkia, gazteak, kultura, lehiaketak, parte hartzea — 8 uztaila 2011 09:02\nGazte Klik 14 eta 25 urte bitarteko gazteentzako argazki digital lehiaketa da eta bertan lanak aurkezteko aukera dago jada; epea irekita baitago uztailaren 1etik urriaren 12ra arte. Lehiaketaren hirugarren edizioa egingo da 2011an, Gazteria Zerbitzuak antolatuta. Edizio honetarako argazki sortak “Gazteria eta berdintasuna” lelopean aurkeztu beharko dira eta errespetuan oinarritutako genero harremanei buruzko ikuspegia eman beharko dute. Hemen lehiaketaren oinarriak ikusi ahal dituzu. Geihago…


FVEMi atxikitako enpresek Euskaltelen zerbitzu pertsonalizatuak baliatuko dituzte beren eraldaketa digitalerako\nJosé Luis López Gil FVEM erakundeko presidenteak eta Alberto García Erauzkin Euskalteleko presidenteak azpimarratu dute garrantzitsua dela metalaren arloko enpresen digitalizazioan aliantzak lortzea eta elkarrekin lan egitea.\nFVEMko kide diren enpresei egindako proposamenean hauek sartzen dira: hasierako aholkularitza bat; proiektuak garatzeko plana, identifikatutako helburuak lortzeko; eta negozio-eremuetako digitalizazio-zerbitzuen pakete bat.\nBilbon, 2019ko martxoaren 15ean. FVEM Metaleko Lantegien Bizkaiko Federakuntzarekiko konpromisoa berritu du Euskaltelek. Horri esker, enpresa elkartuek teknologia berriak ezarri ahal izango dituzte eraldaketa digitaleko prozesuetan laguntzeko, eta ezagutzak eta informazioa partekatu bi erakundeek elkarrekin antolatutako ekintzen bidez.\nLankidetza-hitzarmena gaur goizean sinatu dute José Luis López Gil FVEMko presidenteak eta Alberto García Erauzkin Euskalteleko presidenteak. Hitzarmen horrek eredu operatibo pertsonalizatu bat zehazten du FVEM elkarteko kideentzat, prozesuak eraldatzeko eta negozioak eraginkor bihurtzeko, helburutzat harturik metalaren arloko enpresei teknologia eta zenbait zerbitzu ematea, edozein digitalizazio-prozesuri ekiten diotela ere arrakasta izateko.\nAlberto García Erauzkinek gogorarazi duenez, "azken urteotan, teknologiak aurrerapauso erraldoiak eman ditu, eta Euskaltel urrats horien lekuko eta partaide izan da. Zalantzarik gabe, digitalizazioak garrantzi handia du jarduera-sektore guztietako enpresen agenda estrategikoetan, eta bereziki industrian, zeina Euskadiko sare ekonomiko nagusia baita. Euskaltelek digitalaren eta gure bezeroen entzute aktiboaren aldeko apustua egiten du, eta horrek produktu eta zerbitzu berriak zabaltzea eta gure giza kapitala gai horietan gaitzea dakar".\nBestalde, José Luis López Gilek nabarmendu duenez, "industria oso azkar ari da eboluzionatzen, eta digitalizazioa funtsezkoa da gure sektorea dagoen merkatuetan lehiakorrak izateko. Teknologiak asko lagundu diezaguke gure prozesuak errentagarri bihurtzen eta optimizatzen, eta etorkizuneko apustu nagusietako bat da".\nEuskaltelek FVEMko enpresa elkartuei egingo dien proposamenak hasierako aholkularitza bat du, helburu duena erakundeen indarguneak eta hobetzeko puntu teknologikoak identifikatzea, bai eta hasierako analisi horretatik datozen proiektu posibleak eta helburuak ere. Azterketa horren gainean, proiektuak garatzeko plan bat egingo da, aukera emango duena enpresa bakoitzak behar dituen helburuak lortzeko, eta digitalizazio-zerbitzuen pakete bat ere landuko da, negozio-eremuetan aplikatu ahal izateko.\nZerbitzu guztien oinarrian, erakundeen balio-kate osoan erabil daitezkeen teknologiak daude (komunikazio mugikorrak, sentsorika, segurtasuna, cloud eta Big Data), eta zerbitzu-aukera oso bat (digitalizazioaren eta proiektuen aholkularitza, komunikazioen eta segurtasunaren aholkularitza, proiektuen zuzendaritza eta kudeaketa, datuen azterketa aurreratua, eta kudeaketa- eta mantentze-zerbitzuak)\nElkarteko enpresetan eraldaketa digitaleko proiektuen arrakasta bermatzeko, Euskaltelek metodologia sekuentzial bat prestatu du (hiru fasetan oinarritua), integrala (balio-kate osoari eragiten diona) eta erakundeko arlo guztietako prozesuak (produkzio-prozesua, logistika eta hornikuntza, merkataritza eta finantzak, administrazioa, giza baliabideak, etab.) hobetzeko teknologia digitalak txertatzea oinarri duena.\nSinadura-ekitaldian, Euskaltelen egoitzan, enpresa guztien eraldaketa digitaleko prozesuaren garrantzia berretsi da, eta, bereziki, metalaren arloko industriarena. Prozesu horretan, telekomunikazio-operadoreak bazkide eta aliatu gisa jarduten du, teknologia enpresa bakoitzaren benetako beharretara egokituz.


HOME | erromantizismoa\nMugimendu musikal hau XIX. mende osoan garatu zen, askok 1820tik 1850era baino ez zela izan uste badute ere. Gainontzeko arteetan mugimendu erromantikoak XIX. mendearen hasieratik erdialdera irauten du.\nMusikaren historiako une garrantzitsuena da, izan ere, garai honetan musika arte guztietatik (literatura, pintura, eskultura...) erromantikoena bilakatu baitzen. Aldi horretan, elementu subjektiboek arrazoiak baino indar handiagoa hartu zuten. Artista erromantikoaren ideala barneko mundua zuzenean eta estaldurarik gabe azaltzea izan zen.\nKlasizismoaren bukaeran, konpositore askok formula berrien beharra zuten eta subjektibismoz eta originaltasunez betetako espiritu erromantikoa poliki-poliki nagusitzen joan zen. Konposizio berriak sentimenduz beteta zeuden eta adierazkortasunari musikari berari baino garrantzi handiagoa ematen zioten. Artista erromantikoek iraganeko arau zorrotzak alde batera utzi, eta beraien barnetik edo fantasiatik hartu zituzten ideiak, euren arreta batez ere Erdi Aroan eta herrialde urrun eta exotikoetan jarriz. Horretarako, musika forma herrikoiak izan zituzten oinarri. Hori dela eta, garai horretako genero garrantzitsuenetakoa "lieda" (abesti, germanieraz) izenekoa dugu, herri-kantak landuz sortutakoa. Musika erromantikoak, bestalde, istorio bat zuzenean edo zeharka kontatu nahi zuen. Hori dela eta, operen sormenak gorakada handia izan zuten.


Zaindu Zaitez | Hiri-baratzea hotzetik babestea\nLandare guztiek ez dute berdin erantzuten behe-tenperaturetan. Batzuek 0 gradu edo gutxiago ere jasaten dute, baina beste batzuek asko sufritzen dute hamar gradutik behera. Lehenengoen artean, erresistenteen artean, ilarrak edo porruak daude; bigarrenen artean, batere ondo ez daramatenen artean, ordea, perrexila, albahaka, piperra, tomatea…\nBaliteke geure hiri-baratzea hotzetik babesteko erabakia hartzea. Oro har, laborantza guztientzat da komenigarria, hotza ondo jasaten duten landareak ere ez daudelako hobeto muturreko tenperaturak daudenean, jasan egiten badituzte ere. Egokiena, gure baratzearen tamainaren arabera hori egiterik badago, negutegia jartzea da, baina, agerikoa denez, aukera hori ezin da terraza edo balkoi gehienetarako erabili. Gure premietara egokitzen diren irtenbideetan pentsatu beharra dago.\nLaborantzako tunelak “zentzuzko” negutegiak dira funtsean. Izozteak ekiditen dituzte, elurteetarako babesa dira, argiari uzten diote sartzen, erraz muntatzen dira eta aise egokitzen dira espaziora. Aurretiaz muntatutako arkuen bidez daude fabrikatuta, eta, haien gainean, film gardena jartzen da. Horrez gain, geure etxean eraikitzeko tutorial onak daude Interneten. Modelo asko eta zenbait tamainatakoak daude.\nOraindik ere tunela irtenbide handiegia edo deigarriegia bada, tapaki termikoak aukeratuko ditugu. Haiei esker, landareek arnasa hartzen dute, hezetasunari eusten diote eta hotzetik daude babestuta.\nIrtenbide onak daude banakako landareak babesteko; esate baterako, bost litroko txanbilaren oinarria ebakitzea, landarearen inguruan jartzeko. Tapoia goizez ireki eta gauez itxi ahal izango da.\nEra berean, komenigarria da lurzorua babestea, eta, horretarako, sustraiak babesten dituen lur-estalkia edo lurrustela jartzen da. Honako hauxe erabili daiteke prestatzeko: lastoa, hosto lehorrak, kotoizko edo artilezko ehunak, belar ondua, azala, kartoia…


Poloniari kexa formal bat helaraztea baztertu du Espainiako Gobernuak | Gizartea | Berria\nPoloniari kexa formal bat helaraztea baztertu du Espainiako Gobernuak\nSanchezek hizpide izan du Pablo Gonzalez, eta kazetariaren abokatuak gezurra esatea egotzi dio\nPablo Gonzalez aske utz dezatela eskatzeko elkarretaratzea, martxoaren 6an, Nabarnizen. MONIKA DEL VALLE / FOKU Tamaina handiagoan ikusi\nEH Bilduko diputatu Mertxe Aizpuruak galdetuta, Pablo Gonzalez kazetariaren egoera izan du hizpide Espainiako Gobernuko presidente Pedro Sanchezek. Gonzalezen egoera gertutik aztertzen ari direla azaldu du presidenteak, baina baztertu egin du Poloniak eginiko arau hauste posibleei kexa bat jartzeaz hitz egitea, koalizio subiranistak eskatutakoari muzin eginda. Kontrara, «elkartasuna» adierazi dio estatu hari, Ukrainatik iritsitako errefuxiatuak hartzeagatik.\nAizpuruak gogoratu du «egoera larrian» dagoela Gonzalez, «inkomunikatuta» eta «erabat babesgabe». Halako egoera bat Europako Batasunaren barruan jazo izana salatu du EH Bilduko eledunak, argudiatuta Poloniak nazioarteko erakundearen Oinarrizko Eskubideen Gutunaren hemezortzi artikulu urratu dituela, baita prentsa eta informazio askatasuna «hautsi» ere.\nHala, esku hartzeko exijitu dio Espainiako gobernuburuari, orain arte eginiko urratsak nahikoa izan ez direla iritzita: «Eskatzen dizugu salaketa argi bat egiteko, eta kexa formal bat jartzeko Polonia egiten ari den irregulartasunen aurrean». Izan ere, koalizio subiranistaren ustez, presio diplomatiko eta politikoa ezinbestekoa da Gonzalezen eskubideak berrezartzeko eta hura lehenbailehen askatzeko: «Espainiako Gobernua ezin da mugatu soilik laguntza kontsularra eskaintzera».\nSanchezek bestelako ikuspegi bat du aferaz. Azaldu duenez, Jose Manuel Albares Atzerri ministroa Gonzalezen afera jarraitzen ari da, eta harremanetan da Poloniako bere homologoarekin. Horrez gain, kazetariari laguntza kontsularra eskaini diotela azaldu du: Poloniako kontsulatuko kideen bi bisita izan dituela kazetariak; azkena, aurreko ostiralean. Abokatu bat izateko eskubidea bermatzeko lan egin dela ere gehitu du, eta ofiziozko abokatu bat jarri zitzaiola. Gehitu du, baina, Gonzalezek beste bi abokatu kontratatu dituela; Gonzalo Boye eta beste poloniar bat.\nPresidenteak ez du eman kazetariaren egoeraren inguruko informazio gehiago, argudiatuta «argitaratu ezin daitezkeen alderdi batzuk» daudela, Gonzalezen «errugabetasun presuntzioa jokoan dagoelako». Sanchezen esanetan, Gonzalezek berak ere hala egiteko eskatu du.\nHitzok gezurtatu dituzte EH Bilduko diputatu Jon Iñarrituk eta Boye abokatuak. Iñarrituk adierazi du Espainiaren kontsulatutik igorritako informazioek aurkakoa diotela. Hau da, kazetariak aurrez ere adierazi duela ez duela «ezkutatzeko ezer». «Sanchezek susmoak elikatu nahi izan ditu, Poloniaren jarrera salatzeko konpromisoa hartu beharrean». Bide beretik, Boyek Twitter bidez azaldu du Sanchezen hitzak ez direla egia: «Gaizki informatu dute, edo gezurretan ari da».\nSanchezek adierazi du Poloniako justiziak ebatzi beharko duela akusazioen gainean. Kazetaria otsailaren 28an atxilotu zuten, «atzerriko inteligentzia ekintzetan» parte hartu izanaren «susmopean»; hau da, espioitza delitu bat leporatuta. EH Bilduren galdera bati erantzunez, Espainiako Gobernuak jakinarazi zuen fiskaltzak agindu zuela haren atxiloketa sekretupean edukitzeko, eta Madrili ez zitzaiola jakinarazi martxoaren 3ra arte. Ordutik, familiarekin eta abokatuekin komunikatu ezinda dago Gonzalez. Rzeszowko auzitegiak bikotekideari bidalitako gutun baten bidez jakin zen, gainera, gutxienez maiatzaren 29ra arte espetxeratuta edukiko dutela.\nGonzalezen egoeraren xehetasun gehiago emateko, Elkarrekin Podemos-IUk eskaera bat aurkeztu du Eusko Legebiltzarrean, Boyek eta kazetariaren bikotekide Oihana Goirienak hitza hartu dezaten ganbera hartan.


Hasi da Euskaraldia - Soraluze - 2018-11-23 - Plaentxia.eus\nEgoitz Unamuno 2018-11-22 19:40\nGaur, azaroaren 23an, hasi da Euskaraldia: 11 egun euskaraz ariketa soziala. Antolakuntzak jakinarazi duenez, Euskal Herri osoko 196.000 lagunek eman dute izena ahobizi edo belarriprest modura jarduteko, tartean, 500 plazentziatar baino gehiagok.\nHasiko da Euskaraldia: 11 egun euskaraz ariketa soziala. Ariketan izena eman duten lagunek 11 egunetan ahobizi edo belarriprest rola beteko dute.\nIzen-ematea eta txapak\nAtzo antolakuntzak zabaldutako datuen arabera, Euskal Herrian 196.000 herritar ziren izena eman dutenak (ikus datuak xeheago); horien artetik, 500 inguru plazentziatarrak.\nIzena eman duten herritarrak ari dira poliki-poliki txapak jasotzen, baina oraindik ez dituzte guztiek jaso. Azken horiek, bihar izango dute "azken aukera" herrian txapak jasotzeko. Goizean, udaletxean jaso ahalko dituzte; arratsaldean, 14:30etatik 17:00etara bitartean, Euskaraldiko lokalean; eta, ostean, Plaza Zaharrean, hasierako ekitaldiaren bueltan.\nPlaza Zaharreko karpan egingo da bihar Euskaraldiaren hasierako ekitaldia. Antolatzaileek aurreratu dutenez, ordu erdi inguruko ekitaldi motza izango da, musikaz, kantuz eta diskurtso laburrez osatua, ariketa "elkarrekin eta ilusioz" hasteko.\nGainera, ekitaldian, "bizipenen koadernoa" izeneko 100 ale banatuko dizkiete, ariketak iraungo duen 11 egunetan "bizi eta sentitutakoak" idatzi nahi dituzten herritarrei.\nKafia eta berbia, eguaztenean\nAzaroaren 28an, Euskaraldiaren 6. egunean, bizipenak eta zalantzak elkarbanatzeko ekimena prestatu dute Plaza Zaharrean: Kafia eta berbia. Arratsaldeko 17:30etatik 19:00etara bitartean, aukera izango da Euskaraldian parte hartzen diharduten beste herritar batzuekin batera, elkartu eta berba egiteko. Antolatzaileek, dei berezia egin nahi diete herritarrei ekimen horretan parte har dezaten, hizkuntza ohiturak aldatzeko bidean, ezin lagungarriagoa delako besteekin iritziak trukatzea, elkarrengandik ikasteko.\nEgoitz Unamuno 2018 aza 22 Euskara\nGuztira 196.000 lagunek eman dute izena Euskaraldian, parte hartze zabala izango da beraz bihar martxan jarriko den ariketan. Partaide horietatik %...


Udal gimnasioko ikasturte berria nobedadeekin dator - Antzuola - Goiena.eus\nUdal gimnasioko ikasturte berria nobedadeekin dator\nMaider Arregi 2014-09-04 09:44\nAsteon zabaldu ditu Udal gimnasioak ateak. Ikasturte berria nobedadeekin dator gainera. Gazteendako zunba ikastaroa da berrikuntza horietako bat. "Orain arte ezin izan dugu gazteendako zunba saiorik eskaini. Aurten, ordea, posible da 10-15 urte bitarteko neska-mutikoendako saioak egitea", kontatu du Xabier Azkarate gimnasioko arduradunak. Arrakasta handia izaten ari den jarduera dela azpimarratu du. "Oso dibertigarria da eta kaloria asko erretzen dira. Musika arrakastatsua lagun, dantza egitean datza. Harrera bikaina izan du helduen artean".\nKrisiari erantzuna emateko\nSpinning Lowcoast zerbitzua eskura dute herritarrek. "Krisiari erantzuna emateko jarduera da. Jendeak zerbitzu merkeagoa nahi du". Izan ere, saio horiek, pantaila batean dagoen monitore birtual batek gidatzen ditu. "Monitoreak saioak aurrez grabatzen ditu eta gero pantailan botatzen ditugu proiektorearekin. Toki askotan ondo funtzionatu du eta proba egingo dugu".\nGimnasia abdominal hipopresiboak ere aldaketa du: "ordu beteko saiotik ordu erdira jaitsi ditugu saioak. Emaitza berdina dela ikusi dugu eta prezioa merkeagoa da".\nBody tonua: emaitzarik onena\nBody tonifikazio zerbitzua indartu gura izan dute Udal gimnasioan. Izan ere, lortzen diren emaitzak oso onak direla azaldu dute arduradunek. "Ariketa osatuena da body tonifikazioa. Gure filosofia osasuna da, horren bueltan lan egiten dugu eta emaitza onak lortzen direla body tonua eginez ikusi dugu", diote.\nBultzatzen dituzten ekintzak osasunera bideratuta daude. Horregatik, ikasturte honetan, osasunera bideratuta dagoen zerbitzu integrala jarri dute martxan. "Jendeari osasuntsu egotea gustatzen zaio eta hori kontuan hartuta, ikasturte honetarako osasuna ardatz daukan zerbitzu integrala jarri dugu abian".\n'Ekintza Plus' zerbitzua\nGimnasioko edozein ekintza egiteko aukera dakar Ekintza Plus zerbitzuak. "Body tonoa, body balancea, spinninga, hipopresiboak, pilatesa, fitness gela… ekintza guzti guztiak egiteko aukera eta prezio oso onean". Azken ikerketek diote ariketa ezberdinak egitea onuragarria dela osasunerako. Hain zuzen ere, horrexegatik jarri dute eskaintza berezi hau. "Emaitzak igarri ahala, norberaren satisfazio-maila handituz doa. Gero eta ekintza gehiago egin, satisfazio-maila goraka doa gainera". Hala, abonatuek 18 euro hilean ordainduta zerbitzuaz gozatu dezakete. –Urteko abonua eginda, hilean 22 euro irteten zaie bazkideei–.\nBestalde, DKT txartela dutenek abendura arte, doan erabili ahalko dute Antzuolako gimnasioko zerbitzua


Zentzuratzea | Iritzia | Berria\nEz duzue sinetsiko, baina XXI. mendearen bukaeran Eusko Legebiltzarrak aho batez onartu zuen artean zentsuraren erabilera arautzeko lege bat. Egia da Espainiako alderdi handiek hemizikloan ia ordezkaritzarik ez izateak zeharo aldatu zuela euskal lurralde historikoetako politika, baina seguru nago mendearen hasieran pentsaezina izango zatekeela ezkerra eta eskuina adostasunera iristea, zer esanik ez, zentsuraren inguruko lege bat onartzeko.\nEzkerra, tradizioz, ez zen zentsura zalea. XX. mendeko ezkertiarrek, esaterako, nekez egingo zuketen ekitaldi bat debekatzeko aldarria, hizlariaren pentsaera, jatorria edo asmoa zeinahi izanik ere; hurrengo gizaldikoek, aldiz, ez zuten erreparorik, adibidez, Donostiako Zinemaldiaren aurkako elkarretaratzeak deitzeko, hautatutako filmen artean Israelgo zuzendariren baten lana sailkatzen bazen. Hortaz, mende bukaerarako ez zitzaien gaizki iruditu ohiko tresna bihurtutako boikota judizializatuko zuen urratsari baiezkoa ematea.\nEskuinak, aldiz, hasieran ez zuen hain gustura hartu zentsuraren gaia lantzeko proposamena. «Komunikabideetan azaltzen ez dena ez da existitzen» printzipioari jarraiki, lehenbiziko hilabeteetan ukazioaren estrategiari heldu zion: «guk kudeatzen ditugun guneetan ez da zentsurarik izan azken ehun urteetan gutxienez» esan zuen politikari batek zifra kontrastatu gabe, baina, egia esan, berrehun esanda ere ez zukeen hanka sartuko. Izan ere, gertuko eta gustuko komisario, zinegile eta idazleekin lan egitea ez zen soilik inguruko lagunen poltsikorako mesedegarri, bazen ere zentsura saihesteko bide errazena: kulturgileari komeni ez zen zerbait pasatzen bazitzaion burutik, beldurrak ez bazion epe laburrean ezabatzen, alderdiak argirik eta takigraforik gabeko bileraren batean kenduko zion, adierazpen askatasunaren urraketaren arrastorik utzi gabe.\nHortaz, zentsurak betiko fama txarra bazuen ere, zentsura kasuak erakundeen praktika artistikoaren garbitasunaren seinale bilakatu ziren: hain zabalduta egonik konnibentziazko eta komenientziazko antzerki-zuzendari, eskulturgile edo komisarioen hautaketa, zentsura salaketak askotan arduradun teknikoen jardunbide onaren eta politikarien inherentzien izebergaren punta izaten ziren. Susmo hori deuseztatzearren, hain zuzen, eman zion eskuinak baiezkoa lege berriari.\n«Erakusketa-aretoak, zinemak, antzokiak eta liburuak zentsurarik gabe espazioak izango dira. Sorkuntza artistiko oro edozein zentsura edo debeku legetatik at geratuko da. Ikusleek, irakurleek, kultur kontsumitzaileek, oro har, ikuspegi kritikoa gara dezaten eta ez dakien inolako infantilizaziorik aplikatu, bere horretan jaso behar dute artistaren mezua, inolako deskafeinatzerik eta gehiegizko babesik gabe. Adierazpen askatasunaren mugak adostu arren, marra gorriok zorrotz bezain urrunak dira».\nLegea berria izanagatik, 1948ko Giza Eskubideen Adierazpen Unibertsala zuen aipagai: «estatu demokratiko guztiek babesten duten adierazpen askatasunari jarraiki, gizaki orok du bere iritziarengatiko jazarpenik izan gabe bere ideiak azaltzeko eskubidea». Ez zioen ezer iritzien onargarritasunari buruz, soilik oroitaraziz inor ezin zela iritzia azaltzeagatik jazarria izan, mezu desatsegina, desegokia edo nazkagarria izanik ere. Nola mugatu orduan erabilera? Legeak bi muga baino ez zizkion jartzen adierazpen askatasunari: minaren printzipioa (inori minik eman nahi ez izatea) eta ofentsaren printzipioa (inor ofenditu nahi ez izatea). Bietan argi zehazten zen nahian edo asmoan zetzala muga, erraza baitzen norbaitek ofentsa edo mina sentitzea erakusketa, film edo liburu batean. Zentsuratzea zentzuratzea izan omen zen.


NAFARIKT: Wikispaces eta beste hainbat kontutxo\nIdazlea: Fultxo Ordua: 11:58 AM\nXabier erabiltzaileak esan du...\nChrome nabigatzaile berria.\nNik probatu dut eta gustatu zait. Arina eta azkarra. Xinplea eta argia. Gehigarri batzuk bota ditut faltan baina aldi berean funtzio interesgarri batzuk ditu, ezkutuko nabigazioa, pasahitzak gorde eta bistaratu daitezke, ...\nEpe laburrean, Chromek scriptsak eta gehigarriak onartuko ditu.


InteRed, Entreculturas, Oxfam Intermón eta ALBOAN erakundeek, laguntzen ditugun irakasleen eta ikastetxeen sareekin batera bultzatutako mugimendua.\nHezkuntza eraldatzailearen eta hiritartasun globalaren aldeko mugimendua InteRed, Entreculturas, Oxfam Intermón eta ALBOAN erakundeek bultzatzen dute, laguntzen ditugun irakasleen eta ikastetxeen sareekin batera. Hezkuntza-jardunbide eraldatzaileak lortzeko xedez, elkartrukea eta irakaskuntza bateratua bultzatzen ditu mugimenduak. Batez ere, ikastetxeei eta irakasleei zuzenduta dago, mugimendu zabalago bat lortuko duen hiritartasun globaleko hezkuntza-esperientziak bultzatzeko, geletatik eta eskoletatik harago, mundu osoko errealitatearekin eta guztien ongizatea bilatzearekin lotuko dituena.\nHasieratik, Mugimenduak Agencia Española de Cooperación Internacional para el Desarrollo (AECID)-ren laguntza eta finantziazioa jaso izan du.


barren.eus - Martxan daude 2015-2016 ikasturteko 'Tertuliak' taldeak\nTertuliak programako talde guztiak dagoeneko martxan badaude ere, atzo, abenduak 3, egin zuten aurtengo ikasturtearen aurkezpen irekia, Kultur Etxeko sotoan.\nAurkezpen-ekitaldia xumea izan zen eta tertuliakideak izan ziren aurkezpeneko protagonistak. 50 lagun pasa bildu ziren Kultur Etxeko sotoan, eta eragileen aurkezpen txiki baten ondoren, Tertuliak programako bidelarien eta bidelagunen txanda ireki zen. Zergatik eman duzue izena programan? Zer eman dizu Tertuliak programak? eta antzerako galderak egin zikieten bidelariei eta bidelagunei, eta horien erantzun zintzoak entzuten joan zen aurkezpenaren zatirik handiena.\n2001ean jarri zuten martxan Tertuliak programa, euskaraz berba egiteko laguntza behar dutenei aukera bat eskaintzeko, eta ordutik ez du etenik izan. Programaren koordinatzailea den Ane Goikoetxeak atzo esan zuen moduan, “gutxi eskatu eta asko ematen duen programa da Tertuliak”.\nHauek dira 2015-2016 ikasturteko datu esanguratsuenak:\na) 40 lagunek hartuko dute parte.\nb) 11 talde osatu dira.\nc) 30 lagun bidelariak dira, euskaraz hitz egiteko laguntza behar dutenak.\nd) 10 lagun dira bidelagunak, bidelariei laguntzeko izena eman dutenak.\ne) 20 bidelarik estreinakoz eman dute izena.\nAurkezpenaren amaieran, Danele Sarriugarte idazle elgoibartarrak tertuliakideentzat bereziki idatzitako testu bat irakurri zuten. Horren ondoren, aurkezpenaren alderdi formalari amaiera eman eta luntxa izan genuen.


Fitxategiak – Page 74776 – Mediateka\nGaiak: bilboak, bizimodua, denetarik, eguna: asteko egunak, elikadura: ardoa, erlijioa: mezak, euskara, euskara: galera, Frantzia, Gerra, gramatika: lexikoa, hilabeteak, jaiak, kontakizuna, kontrabandoa, lana, musika, urtaroak\n00:02:30 gramatika: lexikoa, hilabeteak Hilabeteen izenak.\n00:04:28 gramatika: lexikoa, urtaroak Urtaroak.\n00:08:15 euskara: galera Adina eta izena: Eulogio eta Jazinto. (06.10") Etxe horretan euskaldun bat zegoela jakitea nola lortu duten galdetzen diote ikertzaileari. Noiz arte hitz egin zuten euskaraz eta honen galera Gerraren ondoren.\n00:14:38 bizimodua Orain erretiratuta daude baina lehen alorrean lan egiten zuten eta behiekin ibiltzen ziren. Haragitarako behiak ziren. Orain behi gutxi ikusten da. Ahuntzak ere izaten zituzten. Mendian zati bat hartzen zuten lanberria egiteko. Lurra idiekin lantzen zuten.\n00:15:30 jaiak Festak igandero egiten ziren.\n00:16:44 Frantzia, lana Beti egon dira herrian: ez dira Frantziara joan lanera. Bera baino zaharragoak ziren emakumeak, joaten ziren espartinak eta galtzerdiak egitera.\n00:17:40 kontrabandoa Karabineroekin ez zuten arazo gehiegirik. Ez zen kontrabando askorik egiten. Zaldi eta behorrak pasatzen ziren.\n00:20:37 bilboak, musika Emaztekiek "bilboak"(?) egiten zituzten lehen herrian. Bertan jotak dantzatu egiten zituzten. Soinua gitarrarena zen eta kantatu egiten zuten, gaztelaniaz.\n00:22:25 denetarik Garraldan Joanes Iriartekoaren istorioa kontatu zieten eta ea bertan ez dagoen horrelako konturik galdetzen die: erdi euskara erdi erdarazko esaera bat esaten diote.\n00:23:25 denetarik Beraientzat euskararik errazena zein den galdetzen die.\n00:24:00 eguna: asteko egunak, gramatika: lexikoa Nola esaten dute hitz egin, aste egunak,\n00:26:14 denetarik Lehen orain baino gehiago etortzen zen jendea Frantziatik familiara. Mendira harrobian aritzera.\n00:27:00 erlijioa: mezak Mezak beti izan dira erdaraz.\n00:30:50 kontakizuna Kontakizuna: bordara behietara joan zen neguko egun batean gertatutakoa.\n00:34:00 elikadura: ardoa Edaten ari diren ardoari buruz ari dira. (32.48") Ardoa Iruñetik ekartzen zuten. Zangoza, Ulibarren, Galipentzu, Zare...\n00:36:00 lana Iratiko basora joaten ziren lanera.\n00:38:10 gramatika: lexikoa, hilabeteak, urtaroak Hilabeteak. (37.25") Urtaroak.\n00:42:55 denetarik Herrian bertan eta ingurukoetan dauden euskaldunak.\n00:45:35 Gerra Gerran non egon ziren.\n00:46:16 euskara Gerra aurretik euskara oso gutxi hitz egiten zen.


02 Tresna biltegiratzea\n03 Aliketak eta kurrikak\n04 Estutze giltzak\n05 Giltza hexagonalak\n06 Bihurkinak eta lotzemuturrak\n08 Mailuak eta zizelak\n09 Ebaketa eta urradura\n12 Iturgintza ta neurketa\n13 Argiztapena ta elektrizitatea\n14 Denetariko tresnak\n15 Babesturiko tresnak\n05 Ebaketa tresnak\n06 Estutze giltzak\n09 Alen giltzak\n12 Denetariko tresnak\nAlyco 2020ko Eskaintza\nHR 2020ko Eskaintza\nAtal honetan katalogo Alyco edo HR osoa edo atalka pdf formatuan deskargatu dezakezu, eta baita ere dagokion excel formatuan salneurritaulak jaitsi ditzake.\nAlyco katalogoa osoa 2020 bereizmen handian (73 Mb)\nAlyco katalogoa osoa 2020 bereizmen handian Adobe Acrobat pdf formatuan jaitsi.\nAlyco katalogo osoa 2020 bereizmen urrian (47 Mb)\nAlyco katalogoa osoa 2020 bereizmen urrian Adobe Acrobat pdf formatuan jaitsi.\nAlyco 2020 katalogo osoaren salneurritaulak excel formatuan\nDeskargatu ALYCO 2020 eta HR 2018 prezioen zerrenda Microsoft Excel formatuan\nAlyco katalogoa osoa 2020 bereizmen handian atalka\nAlyco katalogoa osoa 2020 bereizmen urrian atalka\nHR katalogoa osoa 2018 bereizmen handian (69 MB)\nHR katalogoa osoa 2018 bereizmen handian (69 MB) Adobe Acrobat pdf formatuan jaitsi.\nHR Alyco katalogo osoa 2018 bereizmen urrian (23 MB)\nHR katalogoa osoa 2018 bereizmen urrian (23 Mb) Adobe Acrobat pdf formatuan jaitsi.\nHR 2018 katalogo osoaren salneurritaulak excel formatuan\nHR katalogoa osoa 2018 bereizmen handian atalka\nPDF Katalogoak eta tresnak\nAurreikuspenen berri emateko katalogoa 2019 (2019)\nErreminta antitxinparta (2019)\nModuluzko armairuak - Berriak (2018)\nOntzigiltzak - Berriak (2018)\nEskuko tresnen merkataritza eta ekoizpena. Industria, mekanika, automozioa eta eraikuntzaren merkatuetako produktu sorta zabala.\tBezeroen beharrei arreta. Kalitate-prezio lehiakortasunerako. Harremanetan zintzotasuna. Herritarren alde egindako apustua.\nAlyco 100 urte\nTresna mota askotan diseinuan, fabrikazioan eta merkataritzan esperientzia. Forja eta metalezko piezen doikuntzan esperientzia. 50 urte baino gehiago exportatzen mundu osoan. Esperientzia belaunaldiz benaunaldi gordetzea.\nProduktuen kalitatezko ikertzak. DIN arauen produktu kalitate jarraipena. Prozeduratan ISO agirien jarraipena. Gutxieneko akats maila orientatuta. Bezeroen gogobetetasuna eta etengabeko hobekuntza helburuak jarraituz.\nLegezko oharra / Cookien politika


Zaldunbordako 'outlet'-a egiteko aukera ematen zuen plana deuseztu du auzitegiak | Gizartea | Berria\nZaldunborda Gelditu Plataformaren aurkezpena, azaroaren 7an. Andoni Canellada / Foku Tamaina handiagoan ikusi\nEAEko Auzitegi Nagusiak bertan behera utzi du Hondarribiko Udalak (Gipuzkoa) 2017ko ekainaren 8an onarturiko Hiri Plan Orokorra. Horrek baimena ematen zuen Zaldunbordan denda gune handia eraikitzeko. Eztabaida handia eragin du egitasmoak, dendari txikiei eragingo dien kaltearengatik.\nBerez, Zaldunbordako aferak ez du zerikusirik gaurko erabakiarekin. Auzitegiak onartu egin ditu Eskapatxulon egin nahi zituzten aldaketei Hondarribiko hiru enpresek jarritako helegitea. Baina ebazpenak hirigintza plan osoa bertan behera utzi duenez, atea itxi dio Zaldunbordako egitasmoari ere.\nZalaparta handia sortu zuen hirigintza plana onartu izanak. Izan ere, Txomin Sagarzazu (EAJ) Hondarribiko alkateak in extremis aurrera atera zuen, iazko ekainaren 25ean, dekretu bidez, hurrengo egunean, Eusko Legebiltzarrak legea onartu baitzuen denda gune handiak egitea mugatzen duen legea.\nEH Bilduk esan du ebazpena «albiste ona» dela eskualdeko dendari txikientzat. Zaldunbordako outlet-a eraiki nahi zutenei esaktu die «obsesioa uzteko behingoz». EH Bilduk Gipuzkoako Batzar Nagusietan duen eledun Juan Karlos Izagirrek joan zen astean salatu zuenez, konfinamenduan ere, jarraitu dute Zaldunbordan lanean, baimenik gabe, besteak beste zuhaitzak botatzen eta indusketak egiten, «Udalak beste alde batera begiratzen zuen bitartean».\nProiektu erraldoia zen Zaldunbordakoa: 100.000 metro koadrori eragiten die —«hamabi futbol zelai adina»—; horietatik, 29.000 metro koadro hartu nahi zituen merkataritza guneak, eta, han, ehun denda baino gehiago, dozenaka ostatu, eta gasolina zerbitzugune handi bat egin nahi zituzten. Proiektuaren sustatzaileek espero zuten urtean bost milioi bisitari izatea.\nAzaroaren 9an, Zaldunborda Gelditu plataforma osatu zuten Hondarribian. Ohartarazi zuten egitasmoak «kalte sozialak, ekonomikoak eta ingurumenekoak» eragingo zituela. «Jasanezina da. Herriko bizimoduari mehatxu egiten dio, mugikortasun ez-jasangarria bultzatuko du, eta lanpostu prekarioak sortuko ditu».\nHondarribiko dendari, ostalari, talde ekologista eta herritar batzuek sortu zuten plataforma.\nZaldunbordako saltoki handiaren proiektuaren tramitazioa eten egin zuen Hondarribiko Udalak abenduan, baina egitasmoa «legezkoa» dela berretsi zuen, saltoki handien legeak ez eragiten ez diola argudiatuta.


Eitzaga auzoko bizilagunek Arartekora jo dute eta "abandonatuta" sentitzen direla diote - Zaldibar - Anboto.org\nEitzaga auzoko bizilagunek Arartekora jo dute eta "abandonatuta" sentitzen direla diote\nJone Guenetxea 2020-06-10 09:40\nLau hilabete pasatu dira Zaldibarko Eitzaga auzoan dagoen Verter Recycling zabortegia amildu zenetik. Hondakinen artean, Alberto Sololuze eta Joaquin Beltran beharginen bila jarraitzen dute. Bestalde, amildutako hondakinak egonkortzen ere badabiltza.\nAuzokideek hasieratik sufritu dituzte lur-jausiaren albo kalteak. Hainbat bider elkarrizketatu dira Eusko Jaurlaritzagaz eta Zaldibarko Udalagaz, baina "abandonatuta" sentitzen direla diote. Maiatzaren amaieran, auzokideek Arartekora jo dute euren kezken berri emateko. "Oletxe baserriko familia bi oraindino euren etxera bueltatu barik daude", azaldu du Oskar Morales auzokideak. Eitzagatarren beste arduretariko bat auzokideen osasun egoera da. Zaldibarko auzo honetan bizi direnek diotenez, azkenengo zortzi urteetan hainbat sute sortu dira hondakindegian. "Aire hori arnasten egon gara eta gure osasunari buruzko jarraipen bat egitea eskatzen dugu", diote auzokideek.\nHondakinak pilatzeko Etxebarri baserriaren ondoan sortu duten biltegia ere kezka iturri dute. "Behin-behineko biltegia izango zela esan ziguten, baina susmoa dugu zabor hori hortxe geldituko dela, Etxebarri baserritik 110 metrora", azaldu dute bizilagunek. Era berean, kamioiak auzotik pasatzen hasi ziren biltegi horretara heltzeko. Orain kamioi "gutxi" pasatzen dela diote, baina posible dela momenturen batean joan-etorriak ugaritzea.\nBestalde, Zaldibar Argitu plataformak hainbat mobilizazio antolatu zuen joan zen zapatuan Zaldibarren, Zallan, Elgetan, Eibarren, Ermuan eta Markinan, zabortegia amildu zela 4 hilabete pasatu direla gogoratzeko. Desagertutako langileak gogoratu zituzten.


Bidezko merkataritzako sei produktu berrienak | Consumer\nBidezko merkataritzako sei produktu berrienak\nElikadura, osagarriak, papergintza eta kosmetika dira hurrengo denboraldirako bidezko merkataritzako produktu berriak\narabera: Asteartea, 2011ko ekainaren 28a\nIrudia: Coordinadora Estatal de Comercio Justo\nHelburu solidarioak dituzten produktuen aldeko apustua berritu egin nahi da, erosle berriak erakartzeko eta kontsumo-modu horretan sartu direnak mantentzeko. Bidezko merkataritzak langile bakoitzaren ahalegina baloratzen du eta haren prezio baliokidea ordaintzen dio. Horrez gain, soldata duinak, lan-baldintza egokiak, genero-berdintasuna, ingurumenaren babesa fabrikazio-prozesuetan eta haurren esplotaziorik eza bermatzeaz gain, Bidezko Merkataritzako Estatuko Koordinakundeak laburbiltzen du. Esparru honetako berrikuntzek elikadurari, osagarriei, kosmetikari eta paperei eragiten diete. Lau arlo horiek oso desberdinak dira, merkatuaren onurak denen artean banatzeko.\nBidezko merkataritzako Inportatzaileen II. Azokak elikaduraren, osagarrien, kosmetikaren eta sektoreko papertegien berrikuntzak azaldu ditu. Ekainaren 25ean egin zen ekitaldian, produktu horiek inportatzen dituzten erakundeak eta banatu nahi dituzten ostalaritzako denda eta establezimenduak elkartu dira. Bidezko Merkataritzako Estatuko Koordinakundeak antolatuta, 2.000 produktu baino gehiago aurkeztu dira jendaurrean.\nBerrikuntzak bidezko merkataritzan\nElikadurako berrikuntzek produktu aitzindariak proposatzen dituzte, batez ere zapore desberdinetara eta osagaien konbinazioetara jotzen dutenak.\nKanelarekin eta banillarekin aromatizatutako kafeak. Azokak bi barietate biologiko hauek aurkeztu ditu: Mexiko, Nikaragua, Brasil eta Peru. Lau herrialde horietako ale arabikoak konbinatzen dira, kanelaren aroma biziaren eta banillaren aroma delikatuaren eraginez. Maia-jatorriko nekazari indigenek eta bestelako kafe-ekoizleek egiten dituzte, eta prestakuntza eta laguntza teknikoa jasotzen dute. Horrez gain, ekoizpen-gastuak ordaintzen ditu. Mexikon, gainera, kafe-laboreak “inguruko biodibertsitatea zaintzea lortu du”, azaldu du Koordinakundeak; Brasilen, berriz, salmentengatiko diru-sarrera gehigarriei esker, kreditu-sail bat sortu da, eta Perun, berriz, ekoizleen seme-alabentzako bekak ordaindu dira.\nBio kola freskagarria, findu gabeko kanabera-azukrearekin eta azukre ekologikoarekin egina. Paraguaiko Manduvira kooperatibak ekoizten du. 1.500 bazkidek osatzen dute kooperatiba hori, eta azukre-kanabera duten nekazariei laguntzen die “egoera txarrean bizi diren eta bizirauteko zailtasunak dituzten”. 14 urtetik gorako esperientzia dute azukrearen eta esportazioaren nekazaritza-ekoizpen organikoan. Kola ekologikoaren eta bidezko merkataritzaren zaporea duen lehen freskagarria da, Bidezko Merkataritzako Estatuko Koordinakundeak dioenez. Ez du gehigarririk -bidezko merkataritzaren eta merkataritza organikoaren ziurtagiriak-, eta limoi-zapore arina du bereizgarri.\nZaporetako zereal-barratxoak. Bidezko merkataritzako zerealen lehen snack-ak dira, Txile, Hego Afrika eta Pakistanekoak. Lau zaporetan saltzen dira: arbeletxekoa, frutak, intxaurrak eta eztia, txokolatea eta basoko frutak. Apicoop-ek egiten ditu, eztia eta ahabiak ekoizten dituen Txileko kooperatibak; Eksteenskuil Campesural Co-operative-k, mahatsa lantzen eta lantzen duten Hego Afrikako 65 nekazari txikik osatua; eta Mountain Fruits-ek, Pakistango erakunde batek, abrikotak eta almendrak lantzen ditu. Produktu hori liderra da Britainia Handian, eta Espainian arrakasta izatea espero da.\nZuku- eta aluminio-ontziekin egindako poltsa ekojuizea. Osagarri horrek ingurumena kontserbatzen laguntzen du, material berrerabilia erabiliz. Nazareteko lantegietan egiten da, Filipinetan, hiriguneetan. Gehienek 170 pertsonari ematen diete lana, eta “baliabide ekonomikorik gabeko emakumeak, irakaskuntza ertaina amaitu ez dutenak eta aurreko lanik ez dutenak” zehazten ditu. Tailer horietan, besteak beste, lan-eskubideei edo emakumeari buruzko prestakuntza ematen da, eta ikasketa-beken, etxebizitzen, kreditu-kooperatibaren eta langileen bizi-kalitatea hobetzen duten beste ekimen batzuen programak garatzen dira. Langileek berek erabakitzen dituzte ekoizpenari, tailerraren martxari, eskaera handiei edo diseinu-aldaketei buruzko gaiak.\n“Intxaur-garbigarria”. Indiatik dator produktu hori, eta “garbitze-intxaurrak” deitzen zaie India eta Nepaleko xaboi-arbolako frutei (Sapindus Mukorossi). Landare-produktua eta produktu biodegradagarria da, 1 kg-ko poltsetan saltzen dena, garbigailuetarako egokia eta ehun bat aldiz garbitzeko egokia. Alergiak edo oin-arazoak dituzten pertsonentzat aproposa da, oihalen koloreak gordetzen ditu eta ez da leungarririk gehitu behar. Asha Handicrafts elkarteak egiten du, landa- eta hiri-eremu pobreetan bizi diren artisauen eta ekoizleen edo talde marjinatuen ongizate soziala eta ekonomikoa lortzeko. Elkarteak 2.950 pertsona inguru ditu, erdiak emakumeak dira, 62 talde txikitan antolatuak.\nFSC ziurtagiria duen zurarekin egindako mahaigaineko eta papergintzako artikuluak. Pertsonalizatu egin daitezke, eta arduraz kudeatutako basoetatik datoz. Hori dela eta, ingurumen- eta gizarte-bermeak dituzten lehen paper-produktuak dira. Hondurasko Colongo Eskualdeko Basogintza Kooperatibak (Coatlahl) prestatutako lapitz-ontziak, paperontziak, orrialde-markagailuak, erregelak, pendriveak eta koadernoak saltzen dira. 144 familia biltzen ditu, zuraren erauzketan, artikuluen fabrikazioan eta komertzializazioan dihardutenak; beraz, 545 pertsona inguru dira onuradun, zuzenean, eta 2.700, zeharka.\nBeste proposamen batzuk dira kinoa-pastadun fideoak, telazko eta artilezko artisau-brotxeak edo animalia-jatorriko osagairik gabeko artikulu kosmetikoak, parabensak edo petrolioaren eratorriak.\nAurrekoez gain, elikadurari dagokionez, kinoa-pastadun fideoak nabarmentzen dira; Nekazaritzarako eta Elikadurarako Nazio Batuen Erakundeak (FAO) “elikagai perfektutzat” jotzen ditu, proteina, aminoazido eta mineral asko baitituzte. Paraguaiko, Dominikar Errepublikako eta Thailandiako Choco Rice Crispy zerealek azukre-kanabera landatzera jo dute, eta hori salduz gero, mailegu-funts bat sortu dute Thailandian, bazkideen haztegiak hobetzeko, Dominikar Errepublikan garapen komunitarioko gizarte-proiektuekin batera.\nOsagarri solidarioek Hondurasko zur ziurtatuarekin egindako berrikuntzak, kotoizko poltsa tolesgarriak eta oihalezko eta artilezko artisau-brotxeak proposatzen dituzte, emakume indiar marjinatuen, “ukiezin” ezagunen, eskutik.\nAzkenik, kosmetikako produktuak Rosa mosketaz, te zuriz eta Karitez osatutako hiru packekin aberasten dira. Hautatzen den multzoaren arabera, produktu hauetako batzuk sartzen dira: aurpegiko eta eskuko krema, esne garbitzailea, ezpain-babeslea, olio purua, gantza, gaueko krema eta xaboi-pastilla. Haien balio nagusia da ez direla animalietan probatu eta ez dutela animalia-jatorriko osagairik, parabens-ik (produktu kimikoak) edo petrolioaren deribaturik. “Haren printzipio aktiboak hegoaldeko emakumeek bildu eta tratatu dituzte”, azpimarratu du Koordinakundeak. Salmentagatiko aparteko diru-sarrerei esker, Burkina Fassoko emakumeek seme-alaben eskola-kuotak ordaindu eta botikak eros ditzakete, “senarren mende egon gabe”. Umezurtzen hezkuntza-gastuak ere haiekin ordaintzen dira, eta umezurztegi bat eraikitzen hasi dira.


2017ko Bilboko Enplegu Plana – Bilbao Gazte\nBilbao Gazte Prozesua 2017\n2017ko Bilboko Enplegu Plana\nBilboko Udalak Bilbao Ekintzaren bidez eta Lanbiderekin batera, 2017ko Bilboko Enplegu Plana abian jarri du. Horri esker, 557 pertsonek kontratu bat lortuko dute.\nBilboko Udalak Bilbao Ekintzaren bidez eta Lanbiderekin batera, 2017ko Bilboko Enplegu Plana abian jarri du. Horri esker, 557 pertsonek kontratu bat lortuko dute. Bilbao Ekintzak guztira 207 lanpostu zuzen kudeatuko ditu; hainbat enpresa pribatuk 350 pertsona kontratatuko dituzte eta zenbait laneratzeko gizarte-erakundek eta zentro berezik 25 pertsonari lana emango diete.\n“Enplegu Planak” konpromiso argia du zailtasun gehiago dituzten biztanleekin, eta horien artean 35 urte baino gutxiago dituztenak ditugu.\nEra berean, nabarmendu beharra dago kontratuen % 50 emakumeei zuzenduta daudela.\nHonako posturen bat eskuratu ahal izateko beharrezko baldintza bakarrak hauek dira:\nBilbon erroldatuta egotea\nLangabezian egotea eta Lanbiden izena emanda egotea.\nLanbidek hautagaien artean lehen aurre-hautaketa egingo du eta Bilbao Ekintzak laguntzen duten elkarteekin elkarlanean, elkarrizketa pertsonalen bidez azken hautaketa burutuko dute.\nBilboko Udalak bere gain Bilbao Ekintzaren bitartez, 207 lanpostu hartuko ditu, guztiak jardunaldi osokoak eta hurrengo proiektuen inguruan:\nEnplegua sustatzeko proiektuak\nHiriko lantaldeak: 62 pertsonek hiri altzariak, instalazioak eta guneak egokitu eta komun publikoak gestionatuko dituzte.\nEraikin publikoak birgaitzea: 61 pertsonek udalaren instalazioak eta eraikinak birgaitzeko lanetan parte hartuko dute.\nBasoko lantaldeak: 23 pertsona berdeguneak eta uriko parkeak atontzen eta mantentze-lanak egiten egongo dira.\nUriaren irudia hobetzea eta uriaren garapen jasangarria: 15 pertsona uriaren hirigintzako plangintza garatzeko, espazio publikoa zentzuz erabiltzeko eta ingurumen arloko kutsadura kontrolatu eta murrizteko lanetan jarduteko kontratatuko dira.\nEnplegu planeko ekintzen koordinazioa eta jarraipena: 14 pertsonek plan honetan jasotako jarduketak gestionatzen eta koordinatuko dute.\nHorrez gain, esparru ezberdinetan 32 pertsona kontratatuko dira: sare sozialak eta marketina (7 pertsona), Bilbao Gazteak Sortzen (4 pertsona), Bilbao Gazte Plana (4 pertsona), berdintasuna, bizikidetza eta lankidetza sustatzea herritarren artean (4 pertsona), merkataritzako sektorean jarduera dinamizatzea (3 pertsona), zizerone-lanak (2 pertsona), nazioarteko foroak eta hirien arteko hitzarmenak (2 pertsona), erkidegoko hezitzaileak (2 pertsona), Europa mailako proiektuak garatzea (pertsona 1), jabeen erkidegoetako bitartekaritza eta elkarbizitza (pertsona 1), administrazio elektronikoa txertatzeko plana (pertsona 1) eta Bilbo Zaharreko , San Frantzisko eta Zabalako proiektu estrategikoa (pertsona 1).\nENPRESA PRIBATUETATIK KONTRATAZIOAK\nBestalde, enpresek kontratatzeko emango diren Laguntzen ildotik, Bilbao Ekintzak gutxi gorabehera 350 laguntza kudeatuko ditu langabezian eta Lanbiden lan-eskatzaile gisa izena emanda daudenak lan-merkatuko enpresa lokalek kontratatu ditzaten.\n944 20 53 00\nZuretzat interesgarria izan daitekeena\nEuskalduna bazara, interneteko atari honen bidez interesatzen zaizun lan eskaera aurkitu dezakezu. Doako Zerbitzua da, bai eta erreminta erraza ere enplegua euskaraz bilatzen ari bazara


Bizkaiko Ahaldun Nagusiak Talentia Programaren seigarren edizioko parte-hartzaileei diplomak banatu dizkie | Bizkaia Talent\nBizkaiko Ahaldun Nagusiak Talentia Programaren seigarren edizioko parte-hartzaileei diplomak banatu dizkie\nUnai Rementeriak gogoratu du Bizkaiko Foru Aldundiak bultzatu egin duela 30 urtetik beherakoek praktiketako 2.108 kontratu eta 497 kontratu mugagabe sinatu izana 2010 eta 2014 urteen artean. Aurreratu du, gainera, Aldundiak sendotu egingo dituela kolektibo horri zuzendutako enplegu planak, beste 4.000 gaztek kontratuak lor ditzaten.\nAurtengo Talentiaren edizioan, EAEko hiru unibertsitateetan ikasten dauden 170 gaztek hartu dute parte; eta sei edizioetan, guztira, 903 gaztek hartu dute parte.\nBizkaiko Ahaldun Nagusia, Unai Rementeria, izan da buru aurtengo programan parte hartu duten gazteei diplomak emateko ekitaldian. Harekin egon dira EAEko hiru unibertsitateetako errektoreordeak: Carmelo Garitaonaindia (UPV/EHU), Víctor Urcelay (Deustuko Unibertsitatea) eta Jon Altuna (Mondragon Unibertsitatea). Ekonomia Sustatzeko diputatua, Imanol Pradales, eta Bizkaia:talent-en zuzendaria, Ivan Jiménez, ere egon dira ekitaldian. Bertaratutako guztien aurrean, Rementeriak mezu baikorra eman die gazteei: “Ez egin kasurik mezu katastrofistei. Ez egin jaramon aukerarik ez dagoela esaten dutenei. Badaude aukerak. Benetako aukerak daude. Agian ez daude guk nahi beste, baina gehiago egoteko ari gara lanean. Enpleguari eta suspertze ekonomikoari ematen diegu lehentasuna. Zertarako? Pertsonengan inbertitzen jarraitzeko. Zuen zain dagoen etorkizuna hor dago. Seguru”.\nBizkaia:talent-ek kudeatzen du programa, eta helburua da EAEko hiru unibertsitateetan gaitasun handiena duten Bizkaiko ikasleei lan egokia aurkitzeko eta lanbide-garapen egokia edukitzeko orientazioa ematea. Horrez gain, programak lotu egiten ditu aipatu ikasleak eta inguruan duten errealitate zientifikoa, teknologikoa eta enpresakoa.\nProgramaren sei edizioetan, guztira, 903 ikaslek hartu dute parte. Unibertsitateek aukeratzen dute zein ikasle izango den partaide; horretarako, espediente akademiko onenak eta beste gaitasun batzuk (zentro bakoitzak zehaztutakoak) hartzen dituzte kontuan. Karrerako azken urtea ikasten ari diren ikasleak dira denak. Eta otsailaren erditik uztailaren hasierara bitartean aholkuak eta informazio pertsonalizatua ematen zaizkie haien lan eta lanbide orientazioari buruz. Lanbideen eta sektoreen inguruko topaketetan parte hartzen dute, baita bisita teknikoetan eta lantegietan ere.\nAurten, zehazki, Talentiako 170 partaideek zuzenean ezagutu ahal izan dituzte profesional ezagun batzuk: José Luis Larrea, Roberto San Salvador, Begoña Marañón, Juan José Ibarretxe eta Guillermo Dorronsoro. Gainera, besteak beste, ondokoak bisitatu dituzte: Basque Center of Applied Mathematics (BCAM), Biocruces, BTEK (Teknologia Interpretatzeko Zentroa), Deloitte, Ede Fundazioa, Euskal Irratia Telebista, Euskalduna Jauregia Bilbao, Euskaltel S.A., Gaiker-IK4, Guggenheim Bilbao, Idom, ITP, K2k Emocionando, La Alhóndiga, Lamiako Eskola, Lancor, Lauaxeta Ikastola, LKS Group, Neiker-Tecnalia, Sarein edo Tecnalia Research & Innovation.\nAurten, lantegi desberdinak egin dira. Horietako bat ekintzailetzari buruzkoa izan da, eta BEAZen laguntzarekin egin da; beste bat nazioartekotzeari buruzkoa izan da. Denak egin dira Talentia programaren barruan, lehenengo aldiz.\nAmaitzeko, sektoreen araberako 16 topaketa egin dira eta, horietan, ikasleek prestakuntza-adar desberdinetako adituekin hitz egin ahal izan dute (bakoitzak bere diziplina akademikoari lotutakoarekin). “Hazte valer” (“Balora ezazu zure burua”) leloa zuen jardunaldian, enplegua modu aktiboan nola bilatu azaldu zitzaien, eta laneko elkarrizketa bat egiteko gomendioak ere eman zitzaizkien.


Ikastetxea mikrokosmo bat denez, etengabe sortzen dira “gatazkak” bertan (eta esamolde horrekin ez dugu balorazio gutxiesgarririk egin nahi). Gatazkak izaten dira, izan ere, ikasleen artean, irakasleen artean, ikasleen eta irakasleen artean, familiakoen eta zuzendaritzakoen artean, etab. Gatazka horiek, besteak beste, ikasgelan, jolastokian, kirol-zelaian, interes jakin batzuk defendatzean sortzen dira. Arrazoiak eguneroko bizitzan aurki daitezke, eta eguneroko bizitzan oinarritzen dira baita ere, zenbait eskola-rol, prozedura, eskubide-defentsa eta zanpaketa, elementu diskriminatzaile, balorazio, etab.\nBestalde, gatazkak konpontzeko modu eraginkorra aurkitu nahi badugu, umetatik eta gaztetatik legearen esanahia eta balorea barneratzera bideratua eta legea ekitatearen arabera aplikatzen erakusten duena, Justizia eta Justiziaren gauzatzea modu positiboan baloratzen ikasi behar dugu.\nHorrela, bada, Justizia zer den ikasteko orduan (balore, prozedura eta erakunde gisa), ikastetxeak zeregin handia dauka, eguneroko bizitzan egoki dena irakatsiz, ikastetxean giro aproposa sortuz, eta parte hartzeko moduak eta eskola moduko mikrokosmoan egunero sortzen diren gatazkak konpontzeko bideak erakutsiz.\nJustizia gizarteko oinarrizko elementua denez, gizarteak ondo funtziona dezan oso garrantzitsua da Justizia hurbiletik eta “zuzenean” ezagutzea, erakunde publiko eta herritarren elkarbizitzako oinarrizko balore den aldetik. Horretarako, interesgarria da baita ere Justiziaren oinarriak, printzipioak, eta funtzionatzeko modua ezagutzea, epaile, fiskal eta abokatuak, auzitegiak eta prozedura ikustea, Justiziaren lengoaian oinarrizkoak diren elementuak ikastea, eta adingabekoen eskubide eta eginbeharren zenbait alderdi ezagutzea.


ARCACHONGO BADIA FRANTSES IKASTAROA (eusk) - Step Travel\nARCACHONGO BADIA FRANTSES IKASTAROA (eusk)StepTravel2022-02-18T17:13:54+02:00\nFrantses ikastaroa Arcachongo Badian\nFrantses ikastaroa, Arcachongo Badian, Frantzian. Ostatu hartzea familia anfitrioien etxeetan, eta mantenu osoko erregimenean eta logela partekatuan.\nAstean, 50 minutuko iraupena duten, 15 klase emango dira. Klaseak bai goizez edo arratsaldez izan daitezke, nazioarteko taldeetan.\nArcachongo badia, Atlantikoko kostan, oso ezaguna da Frantzian itsasoarekin duen gertutasunagatik, harea fineko hondartzak, basoak eta bere ostrak direla eta. Frantsesentzat uda pasatzeko leku aproposa da eta Bordeletik ere oso gertu dagoelako, bere gaztelu eta bere mahastiengatik ezaguna da.\nAstean 15 klaseko ikastaroa (50 minutuko iraupena) bai goizez edo arratsaldez, nazioarteko taldeetan. Maila azterketa eta parte hartze ziurtagiria barne daude. Ikastaroaren lehenengo egunean maila-azterketa eta orientazioa egingo dira. Mailak: oinarrizkotik, goi-mailararte.\nIkastetxeak jolaserako gunea eta ikasleentzako bilera-gela ditu. Ikastaroa astelehenero hasiko da, uztailaren 4tik abuztuaren 14ra bitartean.\nFamilia anfitrioien etxeetan, partekatutako logelan eta mantenu osoko erregimenean (packed-lunch). Familiak Arcachon Badiaren inguruan dauden herri desberdinetan bizi dira.\nAstean 4 arratsaldetan ekintzak egongo dira: Arcachonen orientazio tourra, Aqualand, kanoa, kirolak, hondartzetara irteerak, bizikletan paseoak, etab. Astero txango bat ere egiten da: Dune de Pyla, Bordeaux edo Cap Ferret. Posiblea da ekintzak eta irteerak aldaketak izatea.\nSurfa egiteko aukera kontsultatu.\nKurtsoa, ostatu hartzea, ekintzak eta irteerak, aseguru medikua, istripuena eta errespontsabilitate zibilekoa.\nAstelehenero hasten da, uztailaren 4a eta abuztuaren 14a bitartean


Sapere Aude Sinfoniettak kontzertua emango du abuztuaren 2an, Zumaiako 36. Musika Jaialdiko egitarauaren barruan. Alain Ayerdik zuzenduta, Edward Elgarren eta Sergei Rachmaninoffen obrak joko ditu. Emanaldia 19:30ean hasiko da Zumaiena ikastetxeko aretoan. Sarrerak aurrez salgai daude turismo bulegoan.\nSapere Aude Sinfonietta Zumaiena ikastetxea\nSapere Aude Sinfoniettak kontzertua emango du abuztuaren 2an, Zumaiako 36. Musika Jaialdiko egitarauaren barruan. Alain Ayerdik zuzenduta, Edward Elgarren eta Sergei Rachmaninoffen obrak joko ditu. Emanaldia 19:30ean hasiko da Zumaiena ikastetxeko aretoan.\nSarrerak aurrez salgai daude turismo bulegoan.